open-index/open-wikipedia-markdown huggingface dataset:
ಗೋಲ್ಕೊಂಡಾ ರೆಸಾರ್ಟ್ಗಳು ಮತ್ತು ಸ್ಪಾ ಹೈದರಾಬಾದ್

ಗೋಲ್ಕೊಂಡಾ ರೆಸಾರ್ಟ್ಗಳು ಮತ್ತು ಸ್ಪಾ, ಹೈದರಾಬಾದ್ ಪ್ರತಿ ಅತಿಥಿ ಉತ್ಕೃಷ್ಟಗೊಳಿಸಲು ಮತ್ತು ನಿಜವಾದ ಸ್ಮರಣೀಯ ಅನುಭವವನ್ನು ಮಾಡಲು  ಕಲಾ ಸೌಲಭ್ಯಗಳನ್ನು ಒದಗಿಸುತ್ತದೆ. ಸುಸಜ್ಜಿತವಾದ ಸಭೆಯ ಕೊಠಡಿಗಳು, ಸ್ಪಾ, ಪುನರ್ಜೋಡಿಸುವ ಬ್ಯೂಟಿ ಸಲೂನ್ ಮತ್ತು ಸುಸಜ್ಜಿತ ಕೊಠಡಿಗಳು ಉತ್ತಮ ಅನುಭವ ಮತ್ತು ಸೌಕರ್ಯವನ್ನು ಒದಗಿಸುತ್ತದೆ.

## ಸ್ಥಳ:
ಗೋಲ್ಕೊಂಡಾ ರೆಸಾರ್ಟ್ಗಳು ಮತ್ತು ಸ್ಪಾ ಗಂಡಿಪೆಟ್ನ ಸಾಗರ್ ಮಹಲ್ ಸಂಕೀರ್ಣದಲ್ಲಿದೆ. ಸಾಯಿಬಾಬಾ ದೇವಸ್ಥಾನ (ಅಂದಾಜು 1 ಕಿಮೀ) ಮತ್ತು ಚಿಲ್ಕುರ್ ಬಾಲಾಜಿ ದೇವಸ್ಥಾನ (ಅಂದಾಜು 9 ಕಿಮೀ) ಹತ್ತಿರದಲ್ಲಿದೆ. ನಿಜಾಮ್ರ ಸಿಲ್ವರ್ ಜುಬಿಲಿ ವಸ್ತುಸಂಗ್ರಹಾಲಯ, ದುರ್ಗಾಮ್ ಚೆರುವು ಮತ್ತು ಕೆಬಿಆರ್ ರಾಷ್ಟ್ರೀಯ ಉದ್ಯಾನವನಗಳು ಕೂಡ ಭೇಟಿ ನೀಡುವ ಸ್ಥಳಗಳಾಗಿವೆ.

ಸಿಕಂದರಾಬಾದ್ ರೈಲು ನಿಲ್ದಾಣ - ಅಂದಾಜು. 26 ಕಿಮೀ ದೂರ 
ರಾಜೀವ್ ಗಾಂಧಿ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣ - ಸರಿಸುಮಾರು. 30 ಕಿಮೀ ದೂರ 

## ಹೋಟೆಲ್ ವಿವರಗಳು
5 ಹೆಕ್ಟೇರ್ ಸೊಂಪಾದ ಹಸಿರುಮನೆ ಹೊಂದಿದ ಈ ದುಬಾರಿ ರೆಸಾರ್ಟ್ ಉಸ್ಮಾನ್ ಸಾಗರ್ ಸರೋವರದ 5 ನಿಮಿಷಗಳ ನಡಿಗೆ ಮತ್ತು ಗೋಲ್ಕಾಂಡಾ ಮಧ್ಯಕಾಲೀನ ಕೋಟೆಯಿಂದ 11 ಕಿ.ಮೀ.ದೂರದಲ್ಲಿದೆ

ಮರದ ಒಳಾಂಗಣವನ್ನು ಹೊಂದಿರುವ ಸಣ್ಣ ವಿಲ್ಲಾಗಳಲ್ಲಿ ಉಚಿತ ವೈ ಫೈ ( Wi-Fi) ಮತ್ತು ಟಿವಿಗಳು, ಜೊತೆಗೆ ಚಹಾ ಮತ್ತು ಕಾಫಿ ಮಾಡುವ ಸೌಲಭ್ಯಗಳು, ಮತ್ತು ವಾಸಿಸುವ ಪ್ರದೇಶಗಳು ಒಳಗೊಂಡಿರುತ್ತವೆ. ಕೆಲವು ಬಾಲ್ಕನಿಯನ್ನು ಸೇರಿಸಿ.  ಸುಧಾರಿಸಿದ ವಿಲ್ಲಾಗಳು ನಯಗೊಳಿಸಿದ ಅಲಂಕಾರಿಕ ಮತ್ತು ಖಾಸಗಿ ತೋಟಗಳನ್ನು ಹೊಂದಿದೆ, ಮತ್ತು ಸ್ಪಿಲಿಟ್-ಲೆವೆಲ್ ವಿಲ್ಲಾಗಳಲ್ಲಿ ವಾಸಿಸುವ ಕೊಠಡಿಗಳು ಸೇರಿವೆ. ಐಷಾರಾಮಿ ನವೀಕರಣ ಖಾಸಗಿ ಪೂಲ್ಗಳು ಮತ್ತು ಬಟ್ಲರ್ ಸೇವೆಯೊಂದಿಗೆ  ಲಭ್ಯ ಇರುತ್ತದೆ.

ಸೌಕರ್ಯಗಳು ಅನೇಕ ಊಟದ ಆಯ್ಕೆಗಳನ್ನು ಹೊಂದಿದೆ ಮತ್ತು ಹೊರಾಂಗಣ ಕೊಳದ ಬಾರ್, ಹಾಗೆಯೇ ಫಿಟ್ನೆಸ್ ಸೆಂಟರ್, ಸ್ಪಾ ಮತ್ತು ಸಲೂನ್ಗಳನ್ನು ಒಳಗೊಂಡಿರುತ್ತವೆ. ಕ್ರಿಕೆಟ್ ಪಿಚ್ ಮತ್ತು ಆಟದ ಕೋಣೆ ಕೂಡ ಇದೆ, ಮತ್ತು ಕಾನ್ಫರೆನ್ಸ್ ಸ್ಥಳ ಲಭ್ಯವಿದೆ.

## ಬಿರುದುಗಳು
ಅತ್ಯುತ್ತಮ ರೆಸ್ಟೋರೆಂಟ್ ರಾಜ್ಯ ಪ್ರಶಸ್ತಿ

ಸಮಾರಂಭದಲ್ಲಿ ಪ್ರವಾಸೋದ್ಯಮ ಎಕ್ಸಲೆನ್ಸ್ ಪ್ರಶಸ್ತಿ ಪ್ರದಾನ. ಅತ್ಯುತ್ತಮ ಥೀಮ್ ಆಧಾರಿತ ರೆಸಾರ್ಟ್ ವರ್ಗ ಪ್ರಶಸ್ತಿ ಆಗಿತ್ತು.

## ಉಲ್ಲೇಖಗಳು
ವರ್ಗ:ಹೊಟೆಲ್ ಗಳು
ರೂಢಿ

**ರೂಢಿ** ನಿಯಮಿತವಾಗಿ ಪುನರಾವರ್ತಿಸಲಾದ ವರ್ತನೆಯ ಒಂದು ವಾಡಿಕೆ ಮತ್ತು ಒಳಪ್ರಜ್ಞೆಯಿಂದ ಸಂಭವಿಸುತ್ತದೆ.

*ಅಮೇರಿಕನ್ ಜರ್ನಲ್ ಆಫ಼್ ಸೈಕಾಲಜಿ* ರೂಢಿಯನ್ನು "ಮನೋವಿಜ್ಞಾನದ ದೃಷ್ಟಿಕೋನದಿಂದ, ಒಂದು ಮಾನಸಿಕ ಅನುಭವದ ಹಿಂದಿನ ಪುನರಾವರ್ತನೆಯ ಮೂಲಕ ಪಡೆಯಲಾದ ಹೆಚ್ಚುಕಡಿಮೆ ಸ್ಥಿರ ರೀತಿಯ ಯೋಚನೆ, ಸಮ್ಮತಿ, ಅಥವಾ ಅನಿಸಿಕೆ" ಎಂದು ವ್ಯಾಖ್ಯಾನಿಸುತ್ತದೆ." ರೂಢಿಯ ವರ್ತನೆ ಅದನ್ನು ಪ್ರದರ್ಶಿಸುವ ವ್ಯಕ್ತಿಗಳಲ್ಲಿ ಹಲವುವೇಳೆ ಗಮನಿಸಲ್ಪಡುವುದಿಲ್ಲ, ಏಕೆಂದರೆ ವಾಡಿಕೆಯ ಕಾರ್ಯಗಳನ್ನು ಕೈಗೊಂಡಾಗ ಒಬ್ಬ ವ್ಯಕ್ತಿಯು ಆತ್ಮ ವಿಶ್ಲೇಷಣೆಯಲ್ಲಿ ತೊಡಗಿಕೊಳ್ಳುವ ಅಗತ್ಯವಿಲ್ಲ. ರೂಢಿಗಳು ಕೆಲವೊಮ್ಮೆ ಕಡ್ಡಾಯವಾಗಿರುತ್ತವೆ. *ರೂಢಿ ರಚನೆ*ಯ ಪ್ರಕ್ರಿಯೆಯ ಮೂಲಕ ಹೊಸ ವರ್ತನೆಗಳು ರೂಢಿಗತವಾಗಬಹುದು. ಹಳೆಯ ರೂಢಿಗಳನ್ನು ಮುರಿಯುವುದು ಕಷ್ಟ ಮತ್ತು ಹೊಸ ರೂಢಿಗಳನ್ನು ರಚಿಸುವುದು ಕಷ್ಟ ಏಕೆಂದರೆ ಮಾನವರು ಪುನರಾವರ್ತಿಸುವ ವರ್ತನ ಮಾದರಿಗಳು ನರಮಂಡಲದ ಮಾರ್ಗಗಳಲ್ಲಿ ಅಚ್ಚಾಗಿಬಿಡುತ್ತವೆ, ಆದರೆ ಪುನರಾವರ್ತನೆಯ ಮೂಲಕ ಹೊಸ ರೂಢಿಗಳನ್ನು ರೂಪಿಸಿಕೊಳ್ಳುವುದು ಸಾಧ್ಯ.

ಸಮಂಜಸ ಸಂದರ್ಭದಲ್ಲಿ ವರ್ತನೆಗಳನ್ನು ಪುನರಾವರ್ತಿಸಿದಾಗ, ಸಂದರ್ಭ ಮತ್ತು ಕ್ರಿಯೆಯ ನಡುವಿನ ಸಂಬಂಧದಲ್ಲಿ ಕ್ರಮೇಣ ಹೆಚ್ಚಳವಿರುತ್ತದೆ. ಇದು ಆ ಸಂದರ್ಭದಲ್ಲಿ ವರ್ತನೆಯ ಸ್ವಯಂಚಾಲಿತತೆಯನ್ನು ಹೆಚ್ಚಿಸುತ್ತದೆ. ರೂಢಿಗತ ವರ್ತನೆಯ ಗುಣಲಕ್ಷಣಗಳೆಂದರೆ:

* ಫಲಕಾರಿತ್ವ
* ಅರಿವಿನ ಕೊರತೆ
* ಅನುದ್ದೇಶಿತತೆ
* ಅನಿಯಂತ್ರಿತತೆ

ರೂಢಿ ರಚನೆಯು ನಿಯಮಿತ ಪುನರಾವರ್ತನೆಯ ಮೂಲಕ ಒಂದು ವರ್ತನೆ ರೂಢಿಗತವಾಗುವ ಪ್ರಕ್ರಿಯೆ. ಇದನ್ನು ಒಂದು ಅಸಂಪಾತದವರೆಗೆ ಪುನರಾವರ್ತನೆಗಳ ಸಂಖ್ಯೆಯ ಜೊತೆಗೆ ರೂಢಿಗತತೆಯಲ್ಲಿನ ಹೆಚ್ಚಳವಾಗಿ ರೂಪಿಸಲಾಗುತ್ತದೆ. ರೂಢಿಯ ರಚನೆಯ ಈ ಪ್ರಕ್ರಿಯೆ ನಿಧಾನವಾಗಿರಬಹುದು. ಭಾಗಿಗಳಲ್ಲಿ ರೂಢಿಗತತೆಯ ಅಸಂಪಾತವನ್ನು ಮುಟ್ಟುವ ಸರಾಸರಿ ಸಮಯ ೬೬ ದಿನಗಳು ಮತ್ತು ವ್ಯಾಪ್ತಿ ೧೮-೨೫೪ ದಿನಗಳು ಎಂದು ಕೆಲವು ವಿದ್ವಾಂಸರು ಕಂಡುಕೊಂಡಿದ್ದಾರೆ.

ರೂಢಿಯು ರೂಪಿತವಾಗುತ್ತಿರುವಾಗ, ಅದನ್ನು ಮೂರು ಭಾಗಗಳಲ್ಲಿ ವಿಶ್ಲೇಷಿಸಬಹುದು: ಸೂಚನೆ, ವರ್ತನೆ, ಮತ್ತು ಪ್ರತಿಫಲ. ಸೂಚನೆ ಅಥವಾ ಸಂಕೇತವೆಂದರೆ ರೂಢಿಯು ಬರಲು ಕಾರಣವಾಗುವ ವಸ್ತು, ರೂಢಿಯ ವರ್ತನೆಯ ಪ್ರಚೋದಕ. ಇದು ಒಬ್ಬರ ಮನಸ್ಸು ಆ ರೂಢಿಯೊಂದಿಗೆ ಸಂಬಂಧಿಸುವ ಏನಾದರೂ ಆಗಿರಬಹುದು ಮತ್ತು ಇದು ಒಂದು ರೂಢಿಯು ಮೇಲ್ಮೈಗೆ ಸ್ವಯಂಚಾಲಿತವಾಗಿ ಬರುವಂತೆ ಮಾಡುತ್ತದೆ. ವರ್ತನೆಯು ಒಬ್ಬರು ಪ್ರದರ್ಶಿಸುವ ನೈಜ ರೂಢಿ, ಮತ್ತು ಪ್ರತಿಫಲವು ಒಂದು ಸಕಾರಾತ್ಮಕ ಅನಿಸಿಕೆಯಾಗಿದೆ.

## ಉಲ್ಲೇಖಗಳು
ವರ್ಗ:ಮಾನವ ವರ್ತನೆ
ಅರ್ಜಿ

**ಅರ್ಜಿ**ಯು ಏನನ್ನಾದರೂ ಮಾಡಲು ಒಂದು ವಿನಂತಿ, ಮತ್ತು ಅತ್ಯಂತ ಸಾಮಾನ್ಯವಾಗಿ ಒಬ್ಬ ಸರ್ಕಾರಿ ಅಧಿಕಾರಿ ಅಥವಾ ಸಾರ್ವಜನಿಕ ಘಟಕಕ್ಕೆ ತಿಳಿಸಲಾಗುತ್ತದೆ. ಒಬ್ಬ ದೇವರಿಗೆ ಕೊಡುವ ಅರ್ಜಿಗಳು ಪ್ರಾರ್ಥನೆಯ ಒಂದು ರೂಪವಾಗಿವೆ ಮತ್ತು ಮೊರೆ ಎಂದು ಕರೆಯಲ್ಪಡುತ್ತವೆ.

ಆಡುಮಾತಿನ ಅರ್ಥದಲ್ಲಿ, ಅರ್ಜಿಯು ಯಾರೋ ಅಧಿಕಾರಿಗೆ ಕೊಡಲಾದ ಮತ್ತು ಅಸಂಖ್ಯ ವ್ಯಕ್ತಿಗಳಿಂದ ಸಹಿಮಾಡಲಾದ ಒಂದು ದಸ್ತಾವೇಜು. ಅರ್ಜಿಯು ಲಿಖಿತದ ಬದಲಾಗಿ ಮೌಖಿಕವಾಗಿರಬಹುದು, ಅಥವಾ ಅಂತರಜಾಲದ ಮೂಲಕ ಪ್ರಸಾರಮಾಡಲ್ಪಟ್ಟಿರಬಹುದು.

ಅರ್ಜಿ ಒಂದು ಕಾನೂನು ಪ್ರಕರಣವನ್ನು ಆರಂಭಿಸುವ ಕಾನೂನುಬದ್ಧ ಮನವಿಯ ಶೀರ್ಷಿಕೆಯೂ ಆಗಿರಬಹುದು. ನಾಗರಿಕ ಮೊಕದ್ದಮೆಯಲ್ಲಿ ಕೇವಲ ಹಣವನ್ನು (ದಂಡ) ಕೇಳುವ ಆರಂಭಿಕ ಮನವಿಯನ್ನು ದೂರು ಎಂದು ಕರೆಯಬಹುದು. ಆಜ್ಞಾಪತ್ರ ಅಥವಾ ಆಸಾಮಿ ಹಾಜರಿ ಹುಕುಂ, ಮಗುವಿನ ಸುಪರ್ದು, ಅಥವಾ ಉಯಿಲಿನ ಸಿಂಧುತ್ವ ಸ್ಥಾಪನೆಗಾಗಿ ವಿನಂತಿಯಂತಹ ಮೊಕದ್ದಮೆಯಲ್ಲಿ ವಿತ್ತೀಯವಲ್ಲದ ಅಥವಾ ನ್ಯಾಯಸಮ್ಮತ ಪರಿಹಾರವನ್ನು ಕೇಳುವ ಆರಂಭಿಕ ಮನವಿಯನ್ನು ದೂರಿನ ಬದಲು ಅರ್ಜಿ ಎಂದು ಕರೆಯಲಾಗುತ್ತದೆ.

*ಅರ್ಜಿ ಮೇಲೆ ಕ್ರಿಯೆ* ಪ್ರಮಾಣೀಕರಣ, ಚರ್ಚ್ ಸಂಬಂಧಿತ ಮತ್ತು ವಿವಾಹ ವಿಚ್ಛೇಧನ ಪ್ರಕರಣಗಳಲ್ಲಿ ಬಳಸಲಾಗುವ ಒಂದು ಸಾರಂಶ ಪ್ರಕ್ರಿಯೆಯಾಗಿದೆ ಮತ್ತು ಸರಳ ನಿರ್ಣಯಬೇಡಿಕೆಗೆ ತುಂಬಾ ಸಂಕೀರ್ಣವಾದ ವಿಷಯಗಳನ್ನು ನಿರ್ವಹಿಸಲು ವಿನ್ಯಾಸಗೊಳಿಸಲಾಗಿದೆ. ಒಂದು ಪ್ರಕರಣದಲ್ಲಿನ ಪಕ್ಷಗಳು ವಿಚಾರಣೆಗೆ ಕಾರಣ ನಿಶ್ಚಿತವಾಗುವವರೆಗೆ ಅರ್ಜಿಗಳನ್ನು ವಿನಿಮಯ ಮಾಡಿಕೊಳ್ಳುತ್ತಾರೆ. ಅಮೇರಿಕದಲ್ಲಿ, "ಅರ್ಜಿ ಮೇಲೆ ಕ್ರಿಯೆ"ಯನ್ನು ನೌಕಾಸೈನ್ಯದ ಪ್ರಕರಣಗಳಲ್ಲಿ ಬಳಸಲಾಗಿದೆ.

ಅಮೇರಿಕದಲ್ಲಿ ಸಾರ್ವಜನಿಕ ಪದಕ್ಕಾಗಿ ಅಭ್ಯರ್ಥಿಗಳು ಅರ್ಹರಾಗಲು ಮತ್ತು ಓಟಿನ ಚೀಟಿ ಮೇಲೆ ಹೆಸರು ಬರಲು ಅರ್ಜಿಗಳನ್ನು ಸಾಮಾನ್ಯವಾಗಿ ಬಳಸಲಾಗುತ್ತದೆ; ಯಾರು ಬೇಕಾದರೂ ಸೇರಿಕೆಯಾದ ಅಭ್ಯರ್ಥಿಯಾಗಬಹುದಾದರೂ, ತನ್ನ ಹೆಸರು ಮುದ್ರಿತ ಓಟಿನ ಚೀಟಿಗಳು ಮತ್ತು ಇತರ ಅಧಿಕೃತ ಚುನಾವಣಾ ಸಾಮಗ್ರಿಗಳ ಮೇಲೆ ಕಾಣಿಸಬೇಕೆಂದು ಬಯಸುವ ಅಭ್ಯರ್ಥಿಯು ನೋಂದಾಯಿತ ಮತದಾರರಿಂದ ನಿರ್ದಿಷ್ಟ ಸಂಖ್ಯೆಯ ಮಾನ್ಯವಾದ ಸಹಿಗಳನ್ನು ಸಂಗ್ರಹಿಸಬೇಕು. ಮತದಾನ ಉಪಕ್ರಮಗಳನ್ನು ಅನುಮತಿಸುವ ನ್ಯಾಯವ್ಯಾಪ್ತಿಗಳಲ್ಲಿ, ಸಾಕಷ್ಟು ಸಂಖ್ಯೆಯ ಮತದಾರ ಸಹಿಗಳ ಸಂಗ್ರಹಣೆಯು ಒಂದು ಪ್ರಸ್ತಾಪಿತ ಉಪಕ್ರಮವನ್ನು ಓಟಿನ ಚೀಟಿ ಮೇಲೆ ಇರಿಸಲು ಅರ್ಹಗೊಳಿಸುತ್ತದೆ.

ದಕ್ಷಿಣ ಆಫ್ರಿಕಾದ ಹಿಂದಿನ ವರ್ಣಭೇದ ನೀತಿಯ ಸರ್ಕಾರದ ಸೆರೆಯಲ್ಲಿದ್ದ ನೆಲ್ಸನ್ ಮಂಡೇಲಾ ಅವರನ್ನು ಸೆರೆವಾಸದಿಂದ ಮುಕ್ತಗೊಳಿಸಲು ಪ್ರಯತ್ನಿಸಿದ ಅರ್ಜಿ ಇತರ ಪ್ರಕಾರಗಳ ಅರ್ಜಿಗಳಾಗಿವೆ. ಈ ಅರ್ಜಿಗಳು ಯಾವುದೇ ಕಾನೂನು ಪರಿಣಾಮಗಳನ್ನು ಹೊಂದಿರಲಿಲ್ಲ, ಆದರೆ ಅರ್ಜಿಗಳ ಮೇಲೆ ಮಿಲಿಯಗಟ್ಟಲೆ ಜನರ ಸಹಿಗಳು ಒಂದು ನೈತಿಕ ಬಲವನ್ನು ಪ್ರತಿನಿಧಿಸಿದವು ಮತ್ತು ಮಂಡೇಲಾರನ್ನು ಬಿಡಿಸಲು ಮತ್ತು ವರ್ಣಭೇದ ನೀತಿಯನ್ನು ಅಂತ್ಯಗೊಳಿಸಲು ನೆರವಾಗಿರಬಹುದು.

## ಉಲ್ಲೇಖಗಳು
ವರ್ಗ:ಕ್ರಿಯಾವಾದ
ಕಡಬ ತಾಲೂಕು

**ಕಡಬ** ಕರ್ನಾಟಕದ ದಕ್ಷಿಣ ಕನ್ನಡ  ಜಿಲ್ಲೆಯಲ್ಲಿರುವ ತಾಲ್ಲೂಕು ಕೇಂದ್ರ. ರಾಜ್ಯದ ರಾಜಧಾನಿ ಬೆಂಗಳೂರಿನಿಂದ 272 ಕಿ.ಮೀ ದೂರದಲ್ಲಿದೆ. ಕಡಬವು ಪಶ್ಚಿಮಕ್ಕೆ ಪುತ್ತೂರು ತಾಲೂಕು,  ದಕ್ಷಿಣಕ್ಕೆ ಸುಳ್ಯ, ಉತ್ತರಕ್ಕೆ ಬೆಳ್ತಂಗಡಿ ತಾಲೂಕು, ಧರ್ಮಸ್ಥಳ,  ಮತ್ತು  ಪೂರ್ವಕ್ಕೆ ಕುಕ್ಕ ಸುಬ್ರಹ್ಮಣ್ಯ, ಸಕಲೇಶಪುರ ಜಿಲ್ಲೆ ಕೊಡಗು ಜಿಲ್ಲೆ ಇದೆ. ಕುಕ್ಕೆ ಸುಬ್ರಹ್ಮಣ್ಯ ಮತ್ತು ಧರ್ಮಸ್ಥಳ ಪ್ರವಾಸೋದ್ಯಮ ಮತ್ತು ತೀರ್ಥಕ್ಷೇತ್ರಗಳಿಗೆ ಕಡಬದಿಂದ ರಸ್ತೆ ಅಥವಾ ರೈಲು ಮಾರ್ಗವಾಗಿ ತಲುಪಬಹುದು.  ಮಂಗಳೂರು ಬೆಂಗಳೂರು ರೈಲು ಮಾರ್ಗದ ನಿಲ್ದಾಣವು ಕಡಬದ ನಿಲ್ದಾಣ ಕೊಡಿಂಬಾಳದಲ್ಲಿದೆ.

## ಹಿನ್ನೆಲೆ 
ಕಡಬ ಹಿಂದೆ ಕದಂಬರ ರಾಜ್ಯದ ಒಂದು ಪ್ರಮುಖ ಕೇಂದ್ರವಾಗಿತ್ತು.  ಹಿಂದೆ ಇಲ್ಲಿಗೆ ಆದಿಶಂಕರರು ಭೇಟಿ ಕೊಟ್ಟಿದ್ದರೆಂಬ ಉಲ್ಲೇಖವಿದೆ. ಕಡಬದಲ್ಲಿ ಪಟ್ಟಣ ಪಂಚಾಯತಿ ಕೇಂದ್ರವಿದೆ. 

ಕಡಬ ಭಾರತದ ಕರ್ನಾಟಕದ ದಕ್ಷಿಣ ಕನ್ನಡ ಜಿಲ್ಲೆಯ ತಾಲ್ಲೂಕು. ಇದು ಜಿಲ್ಲಾ ಕೇಂದ್ರವಾದ ಮಂಗಳೂರಿನಿಂದ ಪೂರ್ವಕ್ಕೆ 8೩ ಕಿ.ಮೀ, ಪುತ್ತೂರು ನಿಂದ ೪೦ ಕಿ.ಮೀ, ಸುಳ್ಯ ದಿಂದ 38 ಕಿ.ಮೀ, ಸುಬ್ರಹ್ಮಣ್ಯದಿಂದ 23 ಕಿ.ಮೀ, ಉಪ್ಪಿನಂಗಡಿಯಿಂದ 30 ಕಿ.ಮೀ, ಮತ್ತು ರಾಜ್ಯ ರಾಜಧಾನಿ ಬೆಂಗಳೂರಿನಿಂದ 272 ಕಿ.ಮೀ ದೂರದಲ್ಲಿದೆ.

ಇಲ್ಲಿ ಬಹುಪಾಲು ಜನರು ಕೃಷಿ ಕೆಲಸ ಮಾಡುತ್ತಾರೆ. ಭತ್ತವನ್ನು ವ್ಯಾಪಕವಾಗಿ ಬೆಳೆಯಲಾಗುತ್ತದೆ ಮತ್ತು ಹೆಚ್ಚಾಗಿ ಮಾರಾಟಕ್ಕಿಂತ ಹೆಚ್ಚಾಗಿ ಬಳಕೆಗಾಗಿ ಬೆಳೆಯಲಾಗುತ್ತದೆ.  ಅಡಿಕೆ(ಅರೆಕಾ) ಮತ್ತು ಗೋಡಂಬಿಯಂತಹ ವಾಣಿಜ್ಯ ಬೆಳೆಗಳನ್ನು ಕೃಷಿ ಭೂಮಿಯ ಸಣ್ಣ ಪ್ಯಾಕೆಟ್‌ಗಳಲ್ಲಿ ಅಥವಾ ಕೃಷಿ ಮಾಡಲಾಗದ ಗುಡ್ಡಗಳ ಮೇಲೆ ಬೆಳೆಯಲಾಗುತ್ತದೆ. ಮಾವು, ಹಲಸು, ಹುಣಸೆ ಮರಗಳು ಕೃಷಿ ಭೂಮಿಯಲ್ಲಿ ಹರಡಿಕೊಂಡಿವೆ

## ರಾಜಕೀಯ ಹಿನ್ನಲೆ 
ಕಡಬ ಪಟ್ಟಣ ಪಂಚಾಯತ್ ವ್ಯಾಪ್ತಿಯಲ್ಲಿ 2 ಗ್ರಾಮ ಮತ್ತು 8 ವಾರ್ಡ್ ಗಳು ಇರುತ್ತವೆ. ಮಂಗಳೂರು ಲೋಕಸಭಾ ಕ್ಷೇತ್ರ, ಸುಳ್ಯ ವಿಧಾನ ಸಭಾ ಕ್ಷೇತ್ರ, ಪುತ್ತೂರು ತಾಲೂಕು ಪಂಚಾಯತ್ ವ್ಯಾಪ್ತಿಯಲ್ಲಿ ಈ ಪಂಚಾಯತ್ ಬರುತ್ತದೆ. 1994ರ ಮುಂಚೆ ಇದು ಮಂಡಲ ಪಂಚಾಯತಿಯಾಗಿದ್ದು, 1994ರ ನಂತರ ಗ್ರಾಮ ಪಂಚಾಯತ್ ಆಗಿ ಪರಿವರ್ತನೆ ಆಗಿದೆ.  ಸದ್ಯ ಈಗ ಇಲ್ಲಿ 8 ವಾರ್ಡ್ ಗಳಿಂದ 24 ಜನ ಚುನಾಯಿತ ಸದಸ್ಯರನ್ನು ಒಳಗೊಂಡು ಉತ್ತಮ ಆಡಳಿತ ನಡೆಯುತ್ತದೆ.

== ಜನ ಜೀವನ ಮತ್ತು ಆರ್ಥಿಕ ಹಿನ್ನೆಲೆ= =
ಈ ಪಂಚಾಯತ್ ವ್ಯಾಪ್ತಿಯಲ್ಲಿ ವಿವಿಧ ಜಾತಿಯ ಜನರು ವಾಸವಾಗಿದ್ದು, ಪೂಜಾರಿ,ಗೌಡರು, ಮರಾಠಿ ನಾಯ್ಕ, ಪ.ಜಾ ಮತ್ತು ಪಂಗಡ, ಬ್ರಾಹ್ಮಣ, ಬಂಟ, ಮುಸಲ್ಮಾನ ಮತ್ತು ಕ್ರಿಶ್ಚಿಯನ್ ಮೊದಲಾದ ಜಾತಿಗಳ ಜನರು ವಾಸಿಸುತ್ತಾರೆ ಮತ್ತು ಇವರು ತಮ್ಮ ಜಾತಿಗಳ ಅನುಕೂಲಕ್ಕೆ ತಕ್ಕಂತೆ ಕೆಲವೊಂದು ರೂಢಿ ಮತ್ತು ಸಂಪ್ರದಾಯಗಳನ್ನು ಆಚರಿಸುತ್ತಾರೆ. ಈ ಪಂಚಾಯತ್ ವ್ಯಾಪ್ತಿಯಲ್ಲಿ ಶೇ 90 ರಷ್ಟು ಜನ ಕೃಷಿ ಮತ್ತು ಕೃಷಿ ಆಧಾರಿತ ಚಟುವಟಿಕೆಯಿಂದ ಜೀವಿಸುತ್ತಿದ್ದಾರೆ. ಇಲ್ಲಿನ ಜನರು ಭತ್ತ, ಅಡಿಕೆ, ತೆಂಗು, ಕೊಕ್ಕೋ, ರಬ್ಬರ್ ಮುಂತಾದ ಬೆಳೆಗಳನ್ನು ಬೆಳೆಯುತ್ತಾರೆ. ಪಶು ಸಂಗೋಪನೆ ಕೂಡ ಇಲ್ಲಿನ ಜನರ ಮುಖ್ಯ ಕಸುಬಾಗಿದೆ. ಕೆಲ ಜನರು ವಲಸೆ ಹೋಗಿ ಜೀವನಕ್ಕೆ ಕೂಲಿ ಮಾಡುತ್ತಿದ್ದಾರೆ.ಕೃಷಿಕರು ಬೇಸಾಯದ ಜೊತೆಗೆ ಹೈನುಗಾರಿಕೆ ಸ್ವಲ್ಪ ಪ್ರಮಾಣದಲ್ಲಿ ಹೊಂದಿರುತ್ತಾರೆ

## ಕಡಬ ವಾಪ್ತಿಗೆ ಸೇರಿದ ಹೊಸ ಗ್ರಾಮಗಳು
ಕೊಯಿಲ, ಹಳೆನೇರೆಂಕಿ, ಆಲಂಕಾರು, ಪೆರಾಬೆ,ಬಲ್ಯ, ಕುಂತೂರು, ಕುಟ್ರಾಪ್ಪಾಡಿ, ಕಡಬ, 102ನೇ ನೆಕ್ಕಿಲಾಡಿ, ಕೋಡಿಂಬಾಳ, ಬಂಟ್ರ,  ರೆಂಜಿಲಾಡಿ, ನೂಜಿಬಾಳ್ತಿಲ, ಐತ್ತೂರು, ಕೊಂಬಾರು, ಬಿಳಿನೆಲೆ, ದೋಳ್ಪಾಡಿ, ಶಿರಿಬಾಗಿಲು, ಕೊಣಾಜೆ, ಬಜತ್ತೂರು, ಗೋಳಿತೊಟ್ಟು, ಕೊಣಾಲು, ಆಲಂತಾಯ, ನೆಲ್ಯಾಡಿ, ಕೌಕ್ರಾಡಿ, ಇಚ್ಲಂಪಾಡಿ, ಶಿರಾಡಿ, ಬೆಳ್ತಂಗಡಿ ತಾಲೂಕಿನ ಕೊಕ್ಕಡ, ಹತ್ಯಡ್ಕ, ರೆಖ್ಯ, ಶಿಬಾಜೆ, ಶಿಶಿಲ, ಸುಳ್ಯ ತಾಲೂಕಿನ ಎಡಮಂಗಲ, ಎಣ್ಮೂರು, ಐವತ್ತೂಕ್ಲು, ಕೇನ್ಯ, ಬಳ್ಪ, ಪಂಬೆತ್ತಾಡಿ, ಕೂತುRಂಜ, ಏನೆಕಲ್ಲು, ಸುಬ್ರಹ್ಮಣ್ಯ ಹಾಗೂ ಐನೆಕಿದು.

## ಶಾಲಾ ಕಾಲೇಜುಗಳು
ಸರಕಾರಿ,ಹಿರಿಯ,ಪ್ರಾಥಮಿಕ,ಮಾದರಿ ಶಾಲೆ ಕಡಬ
ಸರಸ್ವತಿ ವಿದ್ಯಾಲಯ ವಿದ್ಯಾ ನಗರ ಕಡಬ ಮತ್ತು ಹನುಮಾನ್ ನಗರ
ಸರಕಾರಿ ಪದವಿಪೂರ್ವ ಕಾಲೇಜು ಕಡಬ
ಸಂತ ಜೋಕಿಮರ ಪದವಿಪೂರ್ವ ಕಾಲೇಜು ಕಡಬ
ಸೈಂಟ್ ಅನ್ಸ್ ಇಂಗ್ಲಿಷ್ ಮಿಡಿಯಾಮ್ ಸ್ಕೂಲ್ 
ಕಾನ್ನಯ ಜ್ಯೋತಿ ಅಂಗ್ಲ ಮಾದ್ಯಮ ಶಾಲೆ
ಬೆಥನಿ ಸಂಯುಕ್ತ ಪದವಿಪೂರ್ವ ಕಾಲೇಜುಗಳು ನೂಜಿಬಾಳ್ತಿಲ ಮತ್ತು ನೆಲ್ಯಾಡಿ 
ಎಮ್ಸ್ ಕಾಲೇಜು ಕಡಬ

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು 
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ತಾಲೂಕುಗಳು
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ನಗರಗಳು ಮತ್ತು ಪಟ್ಟಣಗಳು
ಅಭ್ರ

**ಅಭ್ರ** ಶಬ್ದವು ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಭೂಮಿಯ ಅಂತರಿಕ್ಷದಲ್ಲಿ ಅಥವಾ ಇನ್ನಾವುದೇ ಗ್ರಹಕಾಯದ ಅಂತರಿಕ್ಷದಲ್ಲಿ ನೀರಾವಿಯಿಂದಲೋ ರಾಸಾಯನಿಕ ವಸ್ತುಗಳಿಂದಲೋ ಉಂಟಾದ ದ್ರವರೂಪದ ವಸ್ತುವಾದ ಮೋಡ
* ವಾತಾವರಣ ಮತ್ತು ಉಳಿದ ಬಾಹ್ಯಾಕಾಶವನ್ನು ಒಳಗೊಂಡಂತೆ, ಭೂಮಿಯ ಮೇಲ್ಮೈಯ ಮೇಲೆ ಒಂದು ನಿರ್ದಿಷ್ಟ ದೂರದಲ್ಲಿ ಸ್ಥಿತವಾಗಿರುವ ಎಲ್ಲವನ್ನೂ ನಿರ್ದೇಶಿಸುವ ಆಕಾಶ
ಅಭ್ಯಾಸ

:***ರೂಢಿ** ಲೇಖನಕ್ಕಾಗಿ ಇಲ್ಲಿ ನೋಡಿ.*

**ಅಭ್ಯಾಸ**ವು ಒಂದು ವರ್ತನೆಯನ್ನು ಮತ್ತೆ ಮತ್ತೆ ಪೂರ್ವತಯಾರಿ ಮಾಡುವ ಕ್ರಿಯೆ, ಅಥವಾ ಸುಧಾರಿಸಲು ಅಥವಾ ಪಾರಂಗತನಾಗುವ ಉದ್ದೇಶಕ್ಕಾಗಿ ಒಂದು ಚಟುವಟಿಕೆಯಲ್ಲಿ ಮತ್ತೆ ಮತ್ತೆ ತೊಡಗಿಸಿಕೊಳ್ಳುವುದು, "ಅಭ್ಯಾಸದಿಂದ ಪರಿಪೂರ್ಣತೆ ಸಿದ್ಧಿಸುತ್ತದೆ" ಈ ನುಡಿಗಟ್ಟಿನಲ್ಲಿರುವಂತೆ. ಕ್ರೀಡಾ ತಂಡಗಳು ನಿಜವಾದ ಪಂದ್ಯಗಳಿಗೆ ಸಿದ್ಧವಾಗಲು ಅಭ್ಯಾಸ ಮಾಡುತ್ತವೆ. ಒಂದು ಸಂಗೀತ ವಾದ್ಯವನ್ನು ಚೆನ್ನಾಗಿ ನುಡಿಸಲು ಬಹಳ ಅಭ್ಯಾಸ ಬೇಕಾಗುತ್ತದೆ. ಇದು ಕಲಿಯುವ ಮತ್ತು ಅನುಭವಗಳಿಸುವ ಒಂದು ವಿಧಾನ.

ಪೂರ್ವತಯಾರಿ ಮತ್ತು ಪ್ರದರ್ಶನ ಸುಧಾರಣೆಯ ಉದ್ದೇಶಕ್ಕಾಗಿ ನಿಗದಿಮಾಡಲಾದ ಅವಧಿಗಳನ್ನು **ಅಭ್ಯಾಸಕಾಲ**ಗಳೆಂದು ಕರೆಯಲಾಗುತ್ತದೆ. ಇವುಗಳಲ್ಲಿ ಕ್ರೀಡಾ ತಂಡಗಳು, ವಾದ್ಯ ತಂಡಗಳು, ವ್ಯಕ್ತಿಗಳು, ಇತ್ಯಾದಿ ತೊಡಗಿಕೊಳ್ಳುತ್ತಾರೆ. ಉದಾಹರಣೆಗೆ, "ಅವನು ಪ್ರತಿದಿನ ಶಾಲೆಯ ನಂತರ ಫ಼ುಟ್‍ಬಾಲ್ ಅಭ್ಯಾಸಕ್ಕೆ ಹೋದನು".

thumb|250px|ಒಬ್ಬ ಸಂಗೀತಗಾರನು ತನ್ನ ವಾದ್ಯವನ್ನು ಅಭ್ಯಾಸಮಾಡುತ್ತಿದ್ದಾನೆ.
ಅಭ್ಯಾಸವನ್ನು ಅನ್ವಯಿಸುವ ಕೆಲವು ಸಾಮಾನ್ಯ ರೀತಿಗಳು:
*ಒಂದು ಸಂಗೀತ ವಾದ್ಯವನ್ನು ನುಡಿಸಲು ಕಲಿಯುವುದಕ್ಕೆ
*ಅಥ್ಲೆಟಿಕ್ ಅಥವಾ ತಂಡ ಪ್ರದರ್ಶನವನ್ನು ಸುಧಾರಿಸಲು
*ಪ್ರದರ್ಶನ ಕಲೆಗಳಲ್ಲಿ ಸಾರ್ವಜನಿಕ ಪ್ರದರ್ಶನಕ್ಕಾಗಿ ಸಿದ್ಧವಾಗಲು
*ಓದುವುದು, ಬರೆಯುವುದು, ಅಂತರವ್ಯಕ್ತೀಯ ಸಂವಹನ, ಬೆರಳಚ್ಚು ಮಾಡುವುದು, ವ್ಯಾಕರಣ, ಮತ್ತು ಕಾಗುಣಿತ ಸುಧಾರಿಸಲು
*ಒಂದು ಹೊಸದಾಗಿ ಪಡೆದ ಕೌಶಲವನ್ನು ವರ್ಧಿಸಲು ಅಥವಾ ಶುದ್ಧೀಕರಿಸಲು
*ಕೌಶಲವನ್ನು ಕಾಪಾಡಿಕೊಳ್ಳಲು
*ಸಮರಕಲೆಗಳನ್ನು ಕಲಿಯಲು; ಕಟ ಮತ್ತು ಸ್ಪಾರಿಂಗ್ ಅಭ್ಯಾಸದ ಸಾಮಾನ್ಯ ರೂಪಗಳಾಗಿವೆ
*ಒಬ್ಬರ ವೃತ್ತಿಗೆ ಸಂಬಂಧಿಸಿದ ಕಾರ್ಯಗಳಲ್ಲಿ ಪಾರಂಗತನಾಗಲು (ಉದಾ. ಮಾರಾಟ ಸ್ಥಳ ವ್ಯವಸ್ಥೆಯನ್ನು ಬಳಸುವ ನಗದು ಗುಮಾಸ್ತ)

ಅಭ್ಯಾಸದಿಂದ ಒಬ್ಬರು ಎಷ್ಟು ಚೆನ್ನಾಗಿ ಸುಧಾರಿಸುತ್ತಾರೆ ಎನ್ನುವುದು ಹಲವಾರು ಅಂಶಗಳನ್ನು ಅವಲಂಬಿಸಿದೆ, ಉದಾ. ಅದರಲ್ಲಿ ತೊಡಗಿಕೊಳ್ಳುವ ಪುನರಾವರ್ತನೆ ಪ್ರಮಾಣ, ಸುಧಾರಣೆಗೆ ಲಭ್ಯವಾದ ಪ್ರತ್ಯಾದಾನದ ಬಗೆ. ಪ್ರತ್ಯಾದಾನವು ಸೂಕ್ತವಿಲ್ಲದಿದ್ದರೆ, ಅಭ್ಯಾಸವು ಪರಿಣಾಮಕಾರಿಯಾಗಿರುವುದಿಲ್ಲ ಅಥವಾ ಕಲಿಕೆಗೆ ಹಾನಿಕರವೂ ಇರಬಹುದು. ಒಬ್ಬ ವಿದ್ಯಾರ್ಥಿಯು ಸಾಕಷ್ಟು ಸಲ ಅಭ್ಯಾಸ ಮಾಡದಿದ್ದರೆ, ಬಲವರ್ಧನೆ ಮಸುಳಿಸುತ್ತದೆ, ಮತ್ತು ಒಬ್ಬರು ಕಲಿತದ್ದು ಮರೆಯುವ ಸಾಧ್ಯತೆ ಇರುತ್ತದೆ. ಹಾಗಾಗಿ, ಒಬ್ಬರ ತರಬೇತಿ ಉದ್ದೇಶಗಳನ್ನು ಮುಟ್ಟಲು ಸಾಕಷ್ಟು ಮಾಡಲಾಗಿದೆಯೆಂದು ಖಚಿತಪಡಿಸಿಕೊಳ್ಳಲು ಅಭ್ಯಾಸವನ್ನು ಹಲವುವೇಳೆ ನಿಗದಿಮಾಡಲಾಗಿರುತ್ತದೆ. ಎಷ್ಟು ಅಭ್ಯಾಸ ಅಗತ್ಯ ಎನ್ನುವುದು ಚಟುವಟಿಕೆಯ ಸ್ವರೂಪ, ಮತ್ತು ಪ್ರತಿ ವ್ಯಕ್ತಿಯ ಮೇಲೆ ಅವಲಂಬಿಸಿರುತ್ತದೆ.

ವರ್ಗ:ಕಲಿಕಾ ವಿಧಾನಗಳು
ಮಂತ್ರಿ

**ಮಂತ್ರಿ** ಒಂದು ರಾಷ್ಟ್ರೀಯ ಅಥವಾ ಪ್ರಾದೇಶಿಕ ಸರ್ಕಾರದಲ್ಲಿ ಸಾರ್ವಜನಿಕ ಪದವನ್ನು ಹೊಂದಿರುವ ಒಬ್ಬ ರಾಜಕಾರಣಿ. ಇವನು/ಇವಳು ಇತರ ಮಂತ್ರಿಗಳ ಸಂಯೋಗದೊಂದಿಗೆ ಸರ್ಕಾರದ ನೀತಿಗಳ ಮೇಲಿನ ನಿರ್ಣಯಗಳನ್ನು ಮಾಡುತ್ತಾನೆ ಮತ್ತು ಅವನ್ನು ಕಾರ್ಯಗತಗೊಳಿಸುತ್ತಾನೆ. ಕೆಲವು ಅಧಿಕಾರ ವ್ಯಾಪ್ತಿಗಳಲ್ಲಿ ಸರ್ಕಾರದ ಮುಖ್ಯಸ್ಥನೂ ಒಬ್ಬ ಮಂತ್ರಿಯಾಗಿರುತ್ತಾನೆ ಮತ್ತು ಇವನನ್ನು "ಪ್ರಧಾನ ಮಂತ್ರಿ", "ಮುಖ್ಯ ಮಂತ್ರಿ" ಅಥವಾ ಇತರ ಹೆಸರಿನಿಂದ ಕರೆಯಲಾಗುತ್ತದೆ.

ವೆಸ್ಟ್‌ಮಿನಿಸ್ಟರ್ ಸರ್ಕಾರಿ ಪದ್ಧತಿಯನ್ನು ಬಳಸುವ ಕಾಮನ್‍ವೆಲ್ತ್ ರಾಜ್ಯಗಳ ನ್ಯಾಯವ್ಯಾಪ್ತಿಗಳಲ್ಲಿ, ಮಂತ್ರಿಗಳು ಸಾಮಾನ್ಯವಾಗಿ ಸಂಸತ್ತು ಅಥವಾ ಶಾಸನ ಸಭೆಯ ಒಂದಾದರೂ ಮನೆಯ ಸದಸ್ಯರಾಗಿರಬೇಕಾಗುತ್ತದೆ, ಮತ್ತು ಸಾಮಾನ್ಯವಾಗಿ ಶಾಸನ ಸಭೆಯ ಕೆಳಮನೆಯಲ್ಲಿ ಬಹುಮತವನ್ನು ಹೊಂದಿರುವ ರಾಜಕೀಯ ಪಕ್ಷಕ್ಕೆ ಸೇರಿರುತ್ತಾರೆ. ಬೆಲ್ಜಿಯಮ್, ಅಮೇರಿಕದಂತಹ ಇತರ ಅಧಿಕಾರ ವ್ಯಾಪ್ತಿಗಳಲ್ಲಿ, ಸಂಪುಟ ದರ್ಜೆಯ ಹುದ್ದೆಯಲ್ಲಿರುವವನು ಅಥವಾ ಇತರ ಸರ್ಕಾರಿ ಅಧಿಕಾರಿಯು ಶಾಸನ ಸಭೆಯ ಸದಸ್ಯನಾಗುವಂತಿಲ್ಲ. ಪ್ರತಿ ಅಧಿಕಾರ ವ್ಯಾಪ್ತಿಯಲ್ಲಿನ ಆಡಳಿತ ವ್ಯವಸ್ಥೆಗಳನ್ನು ಅವಲಂಬಿಸಿ, ಮಂತ್ರಿಗಳು ಸಾಮಾನ್ಯವಾಗಿ ಒಂದು ಸರ್ಕಾರಿ ಇಲಾಖೆಯ ಮುಖ್ಯಸ್ಥರಾಗಿರುತ್ತಾರೆ ಮತ್ತು ಸರ್ಕಾರದ ಮಂತ್ರಿಮಂಡಲ, ಸಂಪುಟ ಮತ್ತು ಪ್ರಾಯಶಃ ಸಂಪುಟದ ಸಮಿತಿಯ ಸದಸ್ಯರಾಗಿರುತ್ತಾರೆ. ಕೆಲವು ಮಂತ್ರಿಗಳು ಇತರರಿಗಿಂತ ಮೇಲ್ದರ್ಜೆಯವರಾಗಿರಬಹುದು. ದೊಡ್ಡ ಸಂಖ್ಯೆಯ ಮಂತ್ರಿಗಳಿರುವ ಕೆಲವು ಅಧಿಕಾರ ವ್ಯಾಪ್ತಿಗಳು, ಮಂತ್ರಿಗಳನ್ನು ಆಂತರಿಕ ಸಚಿವಾಲಯ ಅಥವಾ ಬಾಹ್ಯ ಸಚಿವಾಲಯಕ್ಕೆ ಗೊತ್ತುಪಡಿಸಬಹುದು.

ಮೆಕ್ಸಿಕೊ, ಹಾಲಂಡ್, ಅಮೇರಿಕದಂತಹ ಕಟ್ಟುನಿಟ್ಟಾದ ಅಧಿಕಾರ ಪ್ರತ್ಯೇಕತೆಯಿರುವ ಅಧಿಕಾರ ವ್ಯಾಪ್ತಿಗಳಲ್ಲಿ, ಮಂತ್ರಿಗಳು ಶಾಸನ ಸಭೆಯ ಸದಸ್ಯರಾಗಿ ಇರುವಂತಿಲ್ಲ ಮತ್ತು ಮಂತ್ರಿಯಾಗಲು ಆಯ್ಕೆಮಾಡಲಾದ ಶಾಸಕನು ಶಾಸನ ಸಭೆಗೆ ರಾಜೀನಾಮೆ ನೀಡಬೇಕು. ಸಾಮಾನ್ಯವಾಗಿ ಬಹುಮತವಿರುವ ಪಕ್ಷದ ನಾಯಕನು ಪ್ರಧಾನ ಮಂತ್ರಿಯಾಗುತ್ತಾನೆ (ಅಥವಾ ಸಮಾನ ಕಾರ್ಯದ ಹುದ್ದೆ) ಮತ್ತು ಇತರ ಮಂತ್ರಿಗಳನ್ನು ಆಯ್ಕೆಮಾಡುತ್ತಾನೆ. ವೆಸ್ಟ್‌ಮಿನಿಸ್ಟರ್ ಪದ್ಧತಿಯಲ್ಲಿ, ಈ ಮಂತ್ರಿಗಳು ಸರ್ಕಾರದ ಭಾಗವಾಗಿದ್ದುಕೊಂಡೇ ಸಂಸತ್ತಿನಲ್ಲಿ ತಮ್ಮ ಕ್ಷೇತ್ರವನ್ನು ಪ್ರತಿನಿಧಿಸುವುದನ್ನು ಮುಂದುವರಿಸುತ್ತಾರೆ. ಹಲವುವೇಳೆ, ಹೊರಗಿನ ವ್ಯಕ್ತಿಯನ್ನು ಮಂತ್ರಿಯಾಗಿ ನೇಮಿಸಬಹುದು, ಸಾಮಾನ್ಯವಾಗಿ ಸರ್ಕಾರಕ್ಕೆ ವಿಶೇಷ ಕೌಶಲಗಳನ್ನು ತರಲು. ಅಂತಹ ವ್ಯಕ್ತಿಯು ಮಂತ್ರಿಯಾಗಿ ಕಾರ್ಯನಿರ್ವಹಿಸುತ್ತಿರುವಾಗ ಸಂಸತ್ತಿನ ಭಾಗವಾಗಿರುವ ಅಗತ್ಯವಿಲ್ಲ, ಮತ್ತು ಸರ್ಕಾರದಲ್ಲಿರುವ ಪಕ್ಷ/ಪಕ್ಷಗಳ ಸದಸ್ಯನಾಗಿರುವುದು ಅಗತ್ಯವಿಲ್ಲ.

ಮಂತ್ರಿಗಳ ಕೆಲವು ಉದಾಹರಣೆಗಳು: ಕೃಷಿ ಮಂತ್ರಿ, ಅರಣ್ಯ ಮಂತ್ರಿ, ವಾಣಿಜ್ಯ ಮಂತ್ರಿ, ಸಂಸ್ಕೃತಿ ಮಂತ್ರಿ, ರಕ್ಷಣಾ ಮಂತ್ರಿ, ಶಿಕ್ಷಣ ಮಂತ್ರಿ, ಇಂಧನ ಮಂತ್ರಿ, ಪರಿಸರ ಮಂತ್ರಿ, ವಿತ್ತ ಮಂತ್ರಿ, ವಿದೇಶ ಮಂತ್ರಿ, ಆರೋಗ್ಯ ಮಂತ್ರಿ, ಗೃಹ ಮಂತ್ರಿ, ವಸತಿ ಮಂತ್ರಿ, ಕೈಗಾರಿಕಾ ಮಂತ್ರಿ, ಕಾರ್ಮಿಕ ಮಂತ್ರಿ, ಲೋಕೋಪಯೋಗಿ ಮಂತ್ರಿ, ಜಲಸಂಪನ್ಮೂಲಗಳ ಮಂತ್ರಿ, ವಿಜ್ಞಾನ ಮಂತ್ರಿ, ಕ್ರೀಡಾ ಮಂತ್ರಿ, ಸಾರಿಗೆ ಮಂತ್ರಿ, ಇತ್ಯಾದಿ.

ಕೆಲವು ಮಂತ್ರಿಗಳು ಒಂದಕ್ಕಿಂತ ಹೆಚ್ಚು ಖಾತೆಗಳನ್ನು ಹೊಂದಿರಬಹುದು ಮತ್ತು ಏಕಕಾಲದಲ್ಲಿ ಹಲವಾರು ಸಚಿವಾಲಯಗಳನ್ನು ಮುನ್ನಡೆಸಬಹುದು, ಅದೇ ರೀತಿ ಪ್ರತ್ಯೇಕ ಖಾತೆಗಳಿರುವ ಒಬ್ಬರಿಗಿಂತ ಹೆಚ್ಚು ಮಂತ್ರಿಗಳು ಒಂದು ಒಂಟಿ ಸಚಿವಾಲಯದ ಮೇಲ್ವಿಚಾರಣೆ ಮಾಡಬಹುದು.

ವರ್ಗ:ಸರ್ಕಾರ
ಸೂತಕ

ಸೂತಕ - 
	ಮಾನವನ ಜನನ ಮರಣಾದಿ ಸಂದರ್ಭಗಳಲ್ಲಿ ಆಚರಿಸುವ ಸಂಪ್ರದಾಯ. 
## ವೈದಿಕರಲ್ಲಿ
ಜಾತಿ ಸೂತಕ, ಜನನ ಸೂತಕ, ಪ್ರೇತಸೂತಕ, ಉಚ್ಛಿಷ್ಟ ಸೂತಕ, ಮರಣಸೂತಕ - ಇವು ಐದನ್ನು ವೈದಿಕರು ಅಂಗೀಕರಿಸುತ್ತಾರೆ. ಸೂತಕಾಚರಣೆ ಕಾಲದಲ್ಲಿ ಪೂಜಾದಿ ಪವಿತ್ರಕಾರ್ಯಗಳನ್ನು ವೈದಿಕರು ಮಾಡುವುದಿಲ್ಲ.
## ವೀರಶೈವರಲ್ಲಿ
ವೀರಶೈವ ದರ್ಶನಕಾರರು ಶಿವದೀಕ್ಷಾ ಯುಕ್ತರಾದ ಲಿಂಗವಂತರಿಗೆ ಈ ಸೂತಕಗಳಿಲ್ಲ ಎಂದು ಹೇಳಿದ್ದಾರೆ. ಏಕೆಂದರೆ ವೀರಶೈವನಿಗೆ ಇಷ್ಟಲಿಂಗ, ಪ್ರಾಣಲಿಂಗ, ಭಾವಲಿಂಗಗಳ ಪೂಜಾನುಸಂಧಾನ ಪ್ರತಿನಿತ್ಯವೂ ಅಗತ್ಯ ಮತ್ತು ಅನಿವಾರ್ಯ ಎಂದು ವೀರಶೈವಾಗಮಗಳು ಹೇಳಿವೆ. ವೀರಶೈವರಿಗೆ ಶಿವಪೂಜಾವ್ರತ ಯಾವ ಕಾರಣದಿಂದಲೂ ಅನುಲ್ಲಂಘನೀಯವಾದುದರಿಂದ ಅವರಿಗೆ ಈ ಪಂಚಸೂತಕಗಳು ಪರಿಗ್ರಾಹ್ಯವಲ್ಲವೆಂದು ವಚನಕಾರರು ಹೇಳಿದ್ದಾರೆ. ಗಂಗೆಗೆ ಕಟ್ಟಿಲ್ಲ ಲಿಂಗಕ್ಕೆ ಮುಟ್ಟಿಲ್ಲ ಎಂಬ ಗಾದೆ ಮಾತನ್ನು ಗಮನಿಸಬಹುದು.
## ಜನಪದದಲ್ಲಿ
ಜನಪದದಲ್ಲಿರುವ ಸೂತಕದ ಕಲ್ಪನೆ ವಿಶಿಷ್ಟವಾದುದು. ಜನನ, ಮರಣ ಮತ್ತು ಹೆಣ್ಣು ಋತುಮತಿಯಾದ ಸಂದರ್ಭಗಳಲ್ಲಿ ಸೂತಕವನ್ನು ಆಚರಿಸಲಾಗುತ್ತದೆ. ಒಂದು ಕುಟುಂಬದಲ್ಲಿ ಈ ಯಾವುದೇ ಒಂದು ಘಟನೆ ಜರುಗಿದರೆ ಸೂತಕ ಸುತ್ತಿಕೊಳ್ಳುವುದೆಂದು ನಂಬಲಾಗುತ್ತದೆ. ಇದರ ನಿವಾರಣೆಯನ್ನು ಸೂತಕ ತೆಗೆಸಿಕೊಳ್ಳುವುದು ಎಂದು ಕರೆಯು ತ್ತಾರೆ. ಸೂತಕವಿರುವ ಅವಧಿಯಲ್ಲಿ ಯಾವುದೇ ಶುಭಕಾರ್ಯಗಳು ನಡೆಯುವಂತಿಲ್ಲ. ಮಾಂಸ ಭಕ್ಷಣೆ ನಿಷಿದ್ಧ. ಸಾಮಾನ್ಯವಾಗಿ ಸೂತಕ ತೆಗೆಸಿಕೊಳ್ಳುವ ದಿನ ಕುಟುಂಬದ ಎಲ್ಲರೂ ತಮ್ಮ ತಮ್ಮ ಮನೆಯನ್ನು ಗುಡಿಸಿ, ಸಾರಿಸಿ, ಪಾತ್ರೆಪಡಿಗ ಕಂಚುಮುಟ್ಟುಗಳನ್ನು ತೊಳಗಿ, ಬೆಳಗಿ, ಮಿಂದು ಮಡಿಯುಟ್ಟು ಸಿದ್ಧರಿರುತ್ತಾರೆ. ಒಕ್ಕಲು ಅಯ್ಯನೋರು ಅಥವಾ ದಾಸಯ್ಯ ಬಂದು ಮನೆದೇವರನ್ನು ಪೂಜಿಸಿ, ಮನೆಗೆ ಹಾಗೂ ಮನೆಮಂದಿಗೆ ತೀರ್ಥ ಪ್ರೋಕ್ಷಿಸಿ ಗೌರವಕಾಣಿಕೆ ಪಡೆದು ಹೋಗುತ್ತಾನೆ. ಅನಂತರ ಮನೆಯವರು ಸಿಹಿಬಾಯಿ (ಸಿಹಿಊಟ) ಅಡುಗೆ ಉಣ್ಣುವುದ ರೊಂದಿಗೆ ಸೂತಕ ಪರಿಹಾರವಾಯಿತೆಂದು ಭಾವಿಸುತ್ತಾರೆ. ಸಾವಿನ ಸೂತಕವನ್ನು ತಿಥಿಯ ಆಚರಣೆಯ ಮೂಲಕ ನಿವಾರಿಸಿಕೊಳ್ಳಲಾಗುತ್ತದೆ. ಜನನ ಸಂದರ್ಭದ ಸೂತಕವನ್ನು ಮಗುವಿಗೆ ನಾಮಕರಣ ಮಾಡುವ ಸಂದರ್ಭದಲ್ಲಿ ನಿವಾರಿಸಿಕೊಳ್ಳಲಾಗುತ್ತದೆ. ಋತುಮತಿಯಾದ ಹೆಣ್ಣಿನಿಂದ ಬರುವ ಸೂತಕವನ್ನು ಗುಡ್ಲುಕೂಡಿಸುವಶಾಸ್ತ್ರ ಮಾಡುವ ಮೂಲಕ ನಿವಾರಿಸಿಕೊಳ್ಳಲಾಗುತ್ತದೆ.		

ವರ್ಗ:ಹಿಂದೂ ಕ್ರಿಯಾವಿಧಿಗಳು
ಅಮಾನತ್ತು

**ಅಮಾನತ್ತು** ನಿಯಮಗಳು ಮತ್ತು ನಿಬಂಧನೆಗಳನ್ನು ಉಲ್ಲಂಘನೆಮಾಡಿದಾಗ ಜನರು ಪಡೆಯುವ ಶಿಕ್ಷೆಯ ಒಂದು ರೂಪ.

ಕಾರ್ಯಸ್ಥಳದಲ್ಲಿ ಒಂದು ಸಂಸ್ಥೆಯ ಕಾರ್ಯನೀತಿಯ ಪ್ರಮುಖ ಉಲ್ಲಂಘನೆಗಳಿಗಾಗಿ ಅಮಾನತ್ತುಗೊಳಿಸುವುದು ಒಂದು ಸಾಮಾನ್ಯ ಅಭ್ಯಾಸವಾಗಿದೆ. ವ್ಯವಹಾರ ವ್ಯವಸ್ಥಾಪಕ ಅಥವಾ ಮೇಲ್ವಿಚಾರಕನು ಒಬ್ಬ ಉದ್ಯೋಗಿಯ ಕ್ರಿಯೆಯು (ಉದ್ದೇಶಪೂರ್ವಕ ಅಥವಾ ಅನುದ್ದೇಶಿತ) ಕಾರ್ಯನೀತಿಯ ಉಲ್ಲಂಘನೆ ಎಂದು ಹಾಗೂ ಶಿಕ್ಷೆಯಲ್ಲಿ ಪರಿಣಮಿಸಬೇಕೆಂದು ಭಾವಿಸಿದಾಗ, ಮತ್ತು ಅಮಾನತ್ತಿನ ಅವಧಿಯಲ್ಲಿ ಉದ್ಯೋಗಿಯ ಅನುಪಸ್ಥಿತಿ ಕಂಪನಿಯ ಮೇಲೆ ಪ್ರಭಾವಬೀರದಿದ್ದಾಗ ಕೆಲಸದಿಂದ ಅಮಾನತ್ತುಗೊಳಿಸಲಾಗುತ್ತದೆ. ಕ್ರಿಯೆಯ ಈ ರೂಪ ಉದ್ಯೋಗಿಗೆ ನೋವುಂಟುಮಾಡುತ್ತದೆ ಏಕೆಂದರೆ ಅಮಾನತ್ತಿನ ಅವಧಿಯಲ್ಲಿ ಅವನು ಕೆಲಸ ಮಾಡುವಂತಿಲ್ಲ ಮತ್ತು ಹಾಗಾಗಿ ಸಂಬಳ ಪಡೆಯುವುದಿಲ್ಲ. ಅಮಾನತ್ತು ಸಂಬಳಸಹಿತವಿರುವುದು, ಅಥವಾ ಅಮಾನತ್ತನ್ನು ವಿರೋಧಿಸಿದಾಗ ಮತ್ತು ತರುವಾಯ ಅದನ್ನು ಅನೂರ್ಜಿತಗೊಳಿಸುವುದು ಇದಕ್ಕೆ ಅಪವಾದವಾಗಿದೆ. ಸಂಬಳ ನೀಡುವಂತಹ ಕೆಲವು ಕೆಲಸಗಳು ಸಂಬಳಸಹಿತ ಅಮಾನತ್ತುಗಳನ್ನು ಹೊಂದಿರಬಹುದು. ಇದರಲ್ಲಿ ಪ್ರಭಾವಿತ ಕಾರ್ಮಿಕನನ್ನು ಕೆಲಸಕ್ಕೆ ಬರದಂತೆ ತಡೆಹಿಡಿಯಲಾಗುವುದು ಆದರೆ ಸಂಬಳ ನೀಡಲಾಗುವುದು. ಸಾಮಾನ್ಯವಾಗಿ, ಪ್ರಭಾವಿತ ಕಾರ್ಮಿಕನು ಸಂಬಳ ಪಡೆಯದಿದ್ದರೆ ಅಮಾನತ್ತುಗಳನ್ನು ಅತ್ಯಂತ ಪರಿಣಾಮಕಾರಿ ಎಂದು ಭಾವಿಸಲಾಗುತ್ತದೆ. ಸಾಮಾನ್ಯವಾಗಿ ಇತರ ಸಮಾಲೋಚನಾ ಹೇಳಿಕೆಗಳ ವಿಧಾನಗಳನ್ನು ಪರಿಶೀಲಿಸಿ ಮುಗಿಸಿದಾಗ ಅಮಾನತ್ತು ಮಾಡಲಾಗುತ್ತದೆ, ಆದರೆ ಕೆಲವು ಉಲ್ಲಂಘನೆಗಳಿಗೆ ತಕ್ಷಣ ಅಮಾನತ್ತುಗೊಳಿಸಬಹುದು. ಅಮಾನತ್ತುಗಳನ್ನು ಹಿಂಬಾಲಿಸಲಾಗುತ್ತದೆ, ಮತ್ತು ಎಷ್ಟೇ ಸಂಖ್ಯೆಯ ಅಮಾನತ್ತುಗಳು, ಒಂದಿದ್ದರೂ ಕೂಡ ಒಬ್ಬರು ಬಡತಿಗಳು, ಬೋನಸ್‍ಗಳು ಅಥವಾ ಪದೋನ್ನತಿಗಳನ್ನು ಪಡೆಯುವಂತಿಲ್ಲ, ಅಥವಾ ಕಂಪನಿಯಿಂದ ವಜಾಗೊಳ್ಳುವುದಕ್ಕೂ ಕಾರಣವಾಗಬಲ್ಲದು.

ಅಮಾನತ್ತು ಷರತ್ತುಗಳು ಸಾಮೂಹಿಕ ಕರಾರು ಒಪ್ಪಂದಗಳ ಸಾಮಾನ್ಯ ಅಂಶಗಳಾಗಿವೆ. ಒಕ್ಕೂಟಗಳಿರುವ ಸಂಸ್ಥೆಗಳಲ್ಲಿ ದೂರು ದಾಖಲಿಸುವ ಮೂಲಕ ಉದ್ಯೋಗಿಗಳು ಅಮಾನತ್ತುಗಳನ್ನು ವಿರೋಧಿಸಬಹುದು.

ಒಂದು ತನಿಖೆಗೆ ಹಾನಿತರುವುದನ್ನು ತಪ್ಪಿಸಲು ಕಾರ್ಯಸ್ಥಳದಿಂದ ಉದ್ಯೋಗಿಯನ್ನು ತೆಗೆಯಬೇಕಾದಾಗ ಪೂರ್ಣ ವೇತನದ ಮೇಲಿನ ಅಮಾನತ್ತನ್ನೂ ಬಳಸಬಹುದು. ಇದನ್ನು ಶಿಕ್ಷೆಯಾಗಿ ಬಳಸಲಾಗದೆ, ಉದ್ಯೋಗದಾತನ ಹಿತಾಸಕ್ತಿಯಲ್ಲಿ ಬಳಸಲಾಗುತ್ತದೆ. ಉದಾಹರಣೆಗೆ, ಕರ್ತವ್ಯದಲ್ಲಿದ್ದಾಗ ಒಬ್ಬ ವ್ಯಕ್ತಿಯ ಮೇಲೆ ಗುಂಡು ಹಾರಿಸಿದ ಪೋಲಿಸ್ ಆಫ಼ಿಸರ್‍ಗೆ ತನಿಖೆಯ ಅವಧಿಯಲ್ಲಿ ವೇತನಸಹಿತ ಅಮಾನತ್ತನ್ನು ನೀಡಲಾಗುತ್ತದೆ, ಶಿಕ್ಷಿಸಲು ಅಲ್ಲ, ಬದಲಾಗಿ ಇಲಾಖೆಗೆ ತನ್ನ ತನಿಖೆ ನಡೆಸಲು ಸಾಧ್ಯಗೊಳಿಸಲು.

ಕ್ರೀಡೆಯಲ್ಲಿ, ಅಮಾನತ್ತು ಒಂದು ಶಿಕ್ಷೆ. ಇದರಲ್ಲಿ ಆಟಗಾರರನ್ನು ನಿರ್ದಿಷ್ಟ ಸಂಖ್ಯೆಯ ಭವಿಷ್ಯದ ಪಂದ್ಯಗಳನ್ನು ಆಡದಂತೆ ನಿಷೇಧಿಸಲಾಗುತ್ತದೆ. ಈ ಅಮಾನತ್ತುಗಳನ್ನು ಆಟದ ನಿಯಮಗಳ ತೀವ್ರ ಉಲ್ಲಂಘನೆಗಳು (ಉದಾ. ವೈಯಕ್ತಿಕ ಫ಼ೌಲುಗಳು), ಕ್ರೀಡಾಋತುವಿನ ಅವಧಿಯಲ್ಲಿ ಮಿತಿಮೀರಿದ ತಾಂತ್ರಿಕ, ಅಥವಾ ಎದ್ದುಕಾಣುವ ಫ಼ೌಲ್‍ಗಳಿಗೆ, ಆಟದ ಅವಧಿಯಲ್ಲಿ ಒಬ್ಬ ಆಟಗಾರನು ತಪ್ಪುಗಳ ಭಾಗವಾಗಿದ್ದ ಜಗಳಗಳಿಗೆ, ಅಥವಾ ಮೈದಾನದ ಹೊರಗಿನ ದುರಾಚಾರಕ್ಕೆ (ಉದಾ. ಅಕ್ರಮ ಅಥವಾ ನಿಷೇಧಿತ ವಸ್ತುವಿನ ಬಳಕೆ) ನೀಡಬಹುದು.

ವರ್ಗ:ಶಿಕ್ಷೆಗಳು
ಚಂದ್ರ (ದೇವತೆ)

thumb

**ಚಂದ್ರ** ಹಿಂದೂ ಧರ್ಮದಲ್ಲಿ ಒಬ್ಬ ದೇವತೆ ಮತ್ತು ನವಗ್ರಹಗಳಲ್ಲಿಯೂ ಒಬ್ಬನು. ಸಮಾನಾರ್ಥಕವಾಗಿ ಚಂದ್ರನನ್ನು *ಸೋಮ* ಎಂದು ಸೂಚಿಸಲಾಗುತ್ತದೆ. **ಇಂದು**, **ಅತ್ರಿಸುತ**, **ಸಚಿನ**, **ತಾರಾಧಿಪ** ಮತ್ತು **ನಿಶಾಕರ** ಚಂದ್ರನ ಕೆಲವು ಇತರ ಹೆಸರುಗಳು.

ಚಂದ್ರನನ್ನು ಯುವ ಮತ್ತು ಸುಂದರ, ಎರಡು ಬಾಹುಗಳಿರುವವನು, ಮತ್ತು ಗದೆ ಹಾಗೂ ಕಮಲವನ್ನು ಹೊತ್ತಿರುವವನು ಎಂದು ವರ್ಣಿಸಲಾಗುತ್ತದೆ. ಹಿಂದೂ ಪುರಾಣದಲ್ಲಿ, ಚಂದ್ರನು ಬುಧನ ತಂದೆ. ಚಂದ್ರನು ದಕ್ಷನ ೨೭ ಪುತ್ರಿಯರನ್ನು ಮದುವೆಯಾಗಿದ್ದಾನೆ, ಇವರಿಂದಲೇ ಹಿಂದೂ ಜ್ಯೋತಿಷ್ಯ ದಲ್ಲಿನ ನಕ್ಷತ್ರಗಳನ್ನು ಹೆಸರಿಸಲಾಗಿದೆ.

ಸೋಮ ಮತ್ತು ಇಂದು ಎಂದು ಕರೆಯಲ್ಪಡುವ ಚಂದ್ರನಿಂದ ಹಿಂದೂ ಪಂಚಾಂಗದಲ್ಲಿನ ಒಂದು ವಾರದ ಹೆಸರಾದ ಸೋಮವಾರ ಮತ್ತು ಇಂದುವಾಸರಮ್ (ಸಂಸ್ಕೃತ) ಹುಟ್ಟಿಕೊಂಡಿವೆ.

ಹಿಂದೂ ಪುರಾಣದಲ್ಲಿ, ಚಂದ್ರನ ಬಗ್ಗೆ ಅನೇಕ ಕಥೆಗಳಿವೆ. ಒಂದರಲ್ಲಿ, ಚಂದ್ರನು ಬೃಹಸ್ಪತಿಯ ಪತ್ನಿಯಾದ ತಾರಾಳನ್ನು ಭೇಟಿಯಾಗುತ್ತಾನೆ. ಅವರ ಮಿಲನದಿಂದ, ತಾರಾ ಗರ್ಭಿಣಿಯಾಗಿ ಬುಧನಿಗೆ ಜನ್ಮ ನೀಡಿದಳು. ಬೃಹಸ್ಪತಿಯು ನಿರಾಸೆಗೊಂಡು ಯುದ್ಧ ಘೋಷಿಸುತ್ತಾನೆ. ದೇವತೆಗಳು ಮಧ್ಯ ಪ್ರವೇಶಿಸುತ್ತಾರೆ ಮತ್ತು ತಾರಾ ಬೃಹಸ್ಪತಿ ಇದ್ದಲ್ಲಿಗೆ ಮರಳುತ್ತಾಳೆ.

ಚಂದ್ರನು ದಕ್ಷನ ಇಪ್ಪತ್ತೇಳು ಪುತ್ರಿಯರನ್ನು ವಿವಾಹವಾಗುತ್ತಾನೆ. ಇತರ ಎಲ್ಲ ಪತ್ನಿಯರಿಗಿಂತ ಚಂದ್ರನು ಶತಭಿಶ, ರೋಹಿಣಿ ಮತ್ತು ಆಶ್ಲೇಷಾರಿಗೆ ಪಕ್ಷಪಾತ ತೊರಿಸುತ್ತಾನೆ. ಇತರ ಪತ್ನಿಯರು ನಿರಾಸೆಗೊಂಡು ದಕ್ಷನಿಗೆ ದೂರು ನೀಡುತ್ತಾರೆ. ದಕ್ಷನು ಚಂದ್ರನನ್ನು ಶಪಿಸುತ್ತಾನೆ. ಚಂದ್ರನು ತನ್ನನ್ನು ಶಿವನಿಗೆ ಸಮರ್ಪಿಸಿಕೊಂಡಾಗ ಶಾಪ ವಿಮೋಚನೆಯಾಗುತ್ತದೆ. ಶಿವನು ಚಂದ್ರನನ್ನು ಶಾಪದಿಂದ ಭಾಗಶಃ ಬಿಡುಗಡೆ ಮಾಡುತ್ತಾನೆ.

ಇನ್ನೊಂದು ಪುರಾಣ ಕಥೆಯ ಪ್ರಕಾರ, ಒಂದು ಹುಣ್ಣಿಮೆ ರಾತ್ರಿ ಕುಬೇರ ಕೊಟ್ಟ ಭಾರಿ ಸವಿಯೂಟ ಮುಗಿಸಿಕೊಂಡು ಗಣೇಶನು ತನ್ನ ವಾಹನವಾದ ಇಲಿಯ ಮೇಲೆ ಮನೆಗೆ ಮರಳುತ್ತಿದ್ದನು. ವಾಪಾಸು ಪ್ರಯಾಣದಲ್ಲಿ, ಅವರ ದಾರಿಗೆ ಒಂದು ಹಾವು ಅಡ್ಡಬಂದು, ಅವನ ವಾಹನವಾದ ಇಲಿ ಹೆದರಿ ಓಡಿ ಹೋಯಿತು. ಆಗ ಗಣೇಶನು ಕೆಳಗೆ ಬಿದ್ದುಬಿಟ್ಟನು. ಹೊಟ್ಟೆಬಿರಿದ ಗಣೇಶನ ಹೊಟ್ಟೆ ಒಡೆದುಹೋಯಿತು ಮತ್ತು ಅವನು ತಿಂದಿದ್ದ ಮೋದಕಗಳು ಆಚೆ ಚೆಲ್ಲಿಬಿಟ್ಟವು. ಇದನ್ನು ನೋಡಿ, ಚಂದ್ರನು ನಕ್ಕುಬಿಟ್ಟ. ಗಣೇಶನಿಗೆ ಸಿಟ್ಟುಬಂದು ತನ್ನ ಒಂದು ದಂತವನ್ನು ಮುರಿದು ಚಂದ್ರನತ್ತ ಎಸೆದನು. ಇದರಿಂದ ಚಂದ್ರನಿಗೆ ಪೆಟ್ಟಾಯಿತು. ಜೊತೆಗೆ ಚಂದ್ರನಿಗೆ ಇನ್ಯಾವತ್ತೂ ಪೂರ್ಣವಾಗಿರಲಾರೆ ಎಂದು ಶಾಪಕೊಟ್ಟನು. ಹಾಗಾಗಿ, ಗಣೇಶ ಚತುರ್ಥಿಯಂದು ಚಂದ್ರನನ್ನು ನೋಡುವುದು ನಿಷಿದ್ಧ. ಈ ಪುರಾಣಕಥೆ ಚಂದ್ರನ ವರ್ಧಿಸುವಿಕೆ ಮತ್ತು ಕ್ಷೀಣಿಸುವಿಕೆಯನ್ನು ಹಾಗೂ ಭೂಮಿಯಿಂದಲೂ ಕಾಣುವ ಚಂದ್ರನ ಮೇಲಿನ ಒಂದು ದೊಡ್ಡ ಕುಳಿಯನ್ನು ವಿವರಿಸುತ್ತದೆ.

## ಉಲ್ಲೇಖಗಳು
ವರ್ಗ:ಹಿಂದೂ ದೇವತೆಗಳು
ಮಲ

thumb|ಆನೆಯ ಮಲ

**ಮಲ** ಸಣ್ಣ ಕರುಳಿನಲ್ಲಿ ಜೀರ್ಣಿಸಲಾಗದ, ಆದರೆ ದೊಡ್ಡ ಕರುಳಿನಲ್ಲಿ ಬ್ಯಾಕ್ಟೀರಿಯಾದಿಂದ ಕೊಳೆಸಲಾದ ಆಹಾರದ ಘನ ಅಥವಾ ಅರೆಘನ ಶೇಷ. ಇದು ತುಲಾನಾತ್ಮಕವಾಗಿ ಸಣ್ಣ ಪ್ರಮಾಣದ ಬ್ಯಾಕ್ಟೀರಿಯಾದಿಂದ ಮಾರ್ಪಾಡಾದ ಬಿಲಿರೂಬಿನ್‍ನಂತಹ ಚಯಾಪಚಯ ತ್ಯಾಜ್ಯ ಉತ್ಪನ್ನಗಳು, ಮತ್ತು ಅಂತ್ರದ ಒಳಪದರದ ಸತ್ತ ಎಪಿತೀಲಿಕ ಜೀವಕೋಶಗಳನ್ನೂ ಹೊಂದಿರುತ್ತದೆ. ಇದು ಮಲವಿಸರ್ಜನೆ ಪ್ರಕ್ರಿಯೆಯ ಅವಧಿಯಲ್ಲಿ ಗುದ ಅಥವಾ ಮಲಕುಳಿಯ ಮೂಲಕ ವಿಸರ್ಜಿಸಲ್ಪಡುತ್ತದೆ.

ಸಂಗ್ರಹಿಸಲಾದ ಮಲವು ವಿವಿಧ ಬಳಕೆಗಳನ್ನು ಹೊಂದಿದೆ, ಅವುಗಳೆಂದರೆ ಕೃಷಿಯಲ್ಲಿ ಗೊಬ್ಬರ ಅಥವಾ ಮಣ್ಣಿನ ಸ್ಥಿತಿಕಾರಕವಾಗಿ, ಇಂಧನದ ಮೂಲವಾಗಿ, ನಿರ್ಮಾಣ ಸಾಮಗ್ರಿಯಾಗಿ, ಅಥವಾ ಔಷಧೀಯ ಉದ್ದೇಶಗಳಿಗಾಗಿ (ಮಲ ಕಸಿ ಅಥವಾ ಮಾನವ ಮಲದ ವಿಷಯದಲ್ಲಿ ಮಲ ಬ್ಯಾಕ್ಟೀರಿಯಾ ಚಿಕಿತ್ಸೆ).

ತಿಂದ ವಸ್ತುವನ್ನು ಒಂದು ಪ್ರಾಣಿಯು ಜೀರ್ಣಿಸಿದ ನಂತರ, ಆ ವಸ್ತುವಿನ ಶೇಷ ಅದರ ದೇಹದಿಂದ ತ್ಯಾಜ್ಯವಾಗಿ ವಿಸರ್ಜಿಸಲ್ಪಡುತ್ತದೆ. ಈ ತ್ಯಾಜ್ಯ ತಿಂದ ಆಹಾರಕ್ಕಿಂತ ಕಡಿಮೆ ಶಕ್ತಿ ಹೊಂದಿದ್ದರೂ, ಇದು ದೊಡ್ಡ ಪ್ರಮಾಣದ ಶಕ್ತಿಯನ್ನು ಉಳಿಸಿಕೊಂಡಿರಬಹುದು, ಹಲವುವೇಳೆ ಮೂಲ ಆಹಾರದ ಶೇಕಡ ೫೦ರಷ್ಟು. ಇದರರ್ಥ ತಿಂದ ಎಲ್ಲ ಆಹಾರದ ಪೈಕಿ, ಗಣನೀಯ ಪ್ರಮಾಣದ ಶಕ್ತಿ ಪರಿಸರ ವ್ಯವಸ್ಥೆಗಳ ವಿಭಜಕಗಳಿಗೆ ಉಳಿದುಕೊಳ್ಳುತ್ತದೆ. ಬ್ಯಾಕ್ಟೀರಿಯಾ, ಶಿಲೀಂಧ್ರ, ಸಗಣಿ ದುಂಬಿಗಳಂತಹ ಕೀಟಗಳು ಮತ್ತು ಇನ್ನೂ ಅನೇಕ ಜೀವಿಗಳು ಮಲವನ್ನು ಸೇವಿಸುತ್ತವೆ ಮತ್ತು ಬಹಳ ದೂರದಿಂದ ವಾಸನೆಗಳನ್ನು ಗ್ರಹಿಸಬಲ್ಲವು. ಕೆಲವು ವಿಶಿಷ್ಟವಾಗಿ ಮಲವನ್ನೇ ಅವಲಂಬಿಸಿರುತ್ತವೆ, ಇತರ ಪ್ರಾಣಿಗಳು ಜೊತೆಗೆ ಬೇರೆ ಆಹಾರಗಳನ್ನು ತಿನ್ನಬಹುದು. ಮಲ ಮೂಲ ಆಹಾರವಾಗಿ ಕಾರ್ಯನಿರ್ವಹಿಸುವುದರ ಜೊತೆಗೆ, ಕೆಲವು ಪ್ರಾಣಿಗಳ ಸಾಮಾನ್ಯ ಆಹಾರದ ಪೂರಕವಾಗಿಯೂ ಕಾರ್ಯನಿರ್ವಹಿಸುತ್ತದೆ. ಇದನ್ನು ಮಲಭಕ್ಷಣೆ ಎಂದು ಕರೆಯಲಾಗುತ್ತದೆ, ಮತ್ತು ಅಗತ್ಯ ಕರುಳು ಸಸ್ಯಗಳನ್ನು ಪಡೆಯಲು ಆನೆ ಮರಿಗಳು ತಮ್ಮ ತಾಯಂದಿರ ಮಲವನ್ನು ತಿನ್ನುವುದು, ನಾಯಿಗಳು, ಮೊಲಗಳು, ಮತ್ತು ಕೋತಿಗಳಂತಹ ಇತರ ಪ್ರಾಣಿಗಳಂತಹ ವಿವಿಧ ಪ್ರಾಣಿ ಪ್ರಜಾತಿಗಳಲ್ಲಿ ಕಂಡುಬರುತ್ತದೆ.

ಅತಿನೇರಳೆ ಬೆಳಕನ್ನು ಪ್ರತಿಫಲಿಸುವ ಮಲಮೂತ್ರಗಳು ಕಿರು ಡೇಗೆಗಳಂತಹ ಹಿಂಸ್ರಪಕ್ಷಿಗಳಿಗೆ ಮುಖ್ಯವಾಗಿವೆ. ಇವು ಹತ್ತಿರದ ಅತಿನೇರಳೆಯನ್ನು ನೋಡಬಲ್ಲವು ಮತ್ತು ಹಾಗಾಗಿ ತಮ್ಮ ಬೇಟೆಯನ್ನು ಅವುಗಳ ಮಲ ಮತ್ತು ಪ್ರಾಂತ್ಯ ಗುರುತುಚಿಹ್ನೆಗಳಿಂದ ಹುಡುಕಬಲ್ಲವು.

## ಉಲ್ಲೇಖಗಳು
ವರ್ಗ:ಪ್ರಾಣಿ ಶರೀರಶಾಸ್ತ್ರ
ನೀಲ್ಗಾಯ್

thumb

**ನೀಲ್‍ಗಾಯ್** (*ಬೋಸೆಲಫಸ್ ಟ್ರ್ಯಾಗೊಕ್ಯಾಮಲಸ್*) ಏಷ್ಯಾದ ಅತಿದೊಡ್ಡ ಎರಳೆ ಮತ್ತು ಭಾರತೀಯ ಉಪಖಂಡಕ್ಕೆ ಸ್ಥಳೀಯವಾಗಿದೆ. ನೀಲ್‍ಗಾಯ್‍ನ ಹೆಗಲಿನ ಎತ್ತರ ೧-೧.೫ ಮೀಟರ್‍ನಷ್ಟು; ಗಂಡುಗಳ ತೂಕ ೧೦೯-೨೮೮ ಕೆ.ಜಿ., ಮತ್ತು ಹೆಣ್ಣುಗಳು ಹಗುರವಾಗಿದ್ದು ೧೦೦-೨೧೩ ಕೆ.ಜಿ. ತೂಗುತ್ತವೆ. ತೆಳ್ಳಗಿನ ಕಾಲುಗಳನ್ನು ಹೊಂದಿರುವ ಗಟ್ಟಿಮುಟ್ಟಾದ ಎರಳೆಯಾದ ನೀಲ್‍ಗಾಯ್ ಇಳಿಜಾರು ಬೆನ್ನು, ಗಂಟಲ ಮೇಲೆ ಬಿಳಿ ಪಟ್ಟೆಯಿರುವ ಆಳವಾದ ಕುತ್ತಿಗೆ, ಗುಚ್ಛದಲ್ಲಿ ಕೊನೆಗೊಳ್ಳುವ ಕುತ್ತಿಗೆಯ ಉದ್ದಕ್ಕೂ ಗಿಡ್ಡನೆಯ ಕೂದಲು ಜುಟ್ಟು, ಮತ್ತು ಮುಖದ ಬಿಳಿ ಕಲೆಗಳು, ಈ ಗುಣಲಕ್ಷಣಗಳನ್ನು ಹೊಂದಿದೆ. ಬಿಳಿ ಪಟ್ಟೆಯ ಕೆಳಗೆ ಗಂಗೆದೊವಲು ಏಣಿನಿಂದ ನೇತಾಡುವ ಒರಟಾದ ಕೂದಲು ಇರುತ್ತದೆ. ಲೈಂಗಿಕ ದ್ವಿರೂಪತೆ ಎದ್ದುಕಾಣುತ್ತದೆ – ಹೆಣ್ಣುಗಳು ಮತ್ತು ಎಳೆ ಹರೆಯದ ನೀಲ್‍ಗಾಯ್‍ಗಳು ಕಿತ್ತಳೆಯಿಂದ ಕಂದು ಹಳದಿ ಬಣ್ಣ ಹೊಂದಿದ್ದರೆ, ವಯಸ್ಕ ಗಂಡುಗಳು ನೀಲಿ-ಬೂದು ಚರ್ಮವನ್ನು ಹೊಂದಿರುತ್ತವೆ. ಗಂಡುಗಳು ಮಾತ್ರ ೧೫-೨೪ ಸೆಂಟಿಮೀಟರ್ ಉದ್ದದ ಕೊಂಬುಗಳನ್ನು ಹೊಂದಿರುತ್ತವೆ.

ನೀಲ್‍ಗಾಯ್ ದಿವಾಚರ ಪ್ರಾಣಿಯಾಗಿದೆ (ಮುಖ್ಯವಾಗಿ ಹಗಲಿನಲ್ಲಿ ಸಕ್ರಿಯವಾಗಿರುತ್ತದೆ). ಈ ಪ್ರಾಣಿಗಳು ಮೂರು ವಿಶಿಷ್ಟ ಪ್ರಕಾರಗಳಲ್ಲಿ ಒಟ್ಟಾಗಿ ಗುಂಪುಗೂಡುತ್ತವೆ: ಎಳೆ ಮರಿಗಳೊಂದಿಗೆ ಒಂದು ಅಥವಾ ಎರಡು ಹೆಣ್ಣುಗಳು, ಎಳೆ ಮರಿಗಳೊಂದಿಗೆ ಮೂರರಿಂದ ಆರು ವಯಸ್ಕ ಮತ್ತು ಒಂದು ವರ್ಷ ವಯಸ್ಸಿನ ಹೆಣ್ಣುಗಳು, ಮತ್ತು ಎರಡರಿಂದ ೧೮ ಸದಸ್ಯರಿರುವ ಸಂಪೂರ್ಣ ಗಂಡು ಗುಂಪುಗಳು. ಸಾಮಾನ್ಯವಾಗಿ ಸಾಧುವಾದ ನೀಲ್‍ಗಾಯ್, ಕಿರುಕುಳ ಮಾಡಿದಾಗ ಅಥವಾ ಗಾಬರಿಗೊಂಡಾಗ ಅಂಜುಬುರುಕ ಮತ್ತು ಎಚ್ಚರಿಕೆಯುಳ್ಳದ್ದಾಗಿ ತೋರಬಹುದು; ಇದು ಅಪಾಯದ ಮೂಲದಿಂದ ೩೦೦ ಮೀಟರ್‍ವರೆಗೆ ಅಥವಾ ೭೦೦ ಮೀಟರ್‍ವರೆಗೆ ಕೂಡ ದೂರ ಓಡಬಹುದು. ಸಸ್ಯಾಹಾರಿಗಳಾದ ನೀಲ್‍ಗಾಯ್‍ಗಳು ಹುಲ್ಲುಗಳು ಮತ್ತು ಮೂಲಿಕೆಗಳನ್ನು ಇಷ್ಟಪಡುತ್ತವೆ, ಆದರೆ ಭಾರತದ ಒಣ ಉಷ್ಣವಲಯದ ಅರಣ್ಯಗಳಲ್ಲಿ ಸಾಮಾನ್ಯವಾಗಿ ಕಾಂಡಗಳಿರುವ ಸಸ್ಯಗಳನ್ನು ತಿನ್ನುತ್ತವೆ. ಹೆಣ್ಣುಗಳು ಎರಡು ವರ್ಷದ ಹೊತ್ತಿಗೆ ಲೈಂಗಿಕವಾಗಿ ಪ್ರಾಯಕ್ಕೆ ಬರುತ್ತವೆ, ಗಂಡುಗಳು ನಾಲ್ಕು ಅಥವಾ ಐದು ವರ್ಷವಾಗುವವರೆಗೆ ಲೈಂಗಿಕವಾಗಿ ಸಕ್ರಿಯವಾಗುವುದಿಲ್ಲ. ಸಂಯೋಗ ನಡೆಯುವ ವರ್ಷದ ಸಮಯ ಭೌಗೋಳಿಕವಾಗಿ ಬದಲಾಗುತ್ತದೆ, ಆದರೆ ಮೂರರಿಂದ ನಾಲ್ಕು ತಿಂಗಳಿನ ಗರಿಷ್ಠ ಚಟುವಟಿಕೆಯ ಸಂತಾನವೃದ್ಧಿ ಋತುವನ್ನು ಬಹುತೇಕ ಸ್ಥಳಗಳಲ್ಲಿ ಕಾಣಬಹುದು. ಗರ್ಭಾವಸ್ಥೆ ಎಂಟರಿಂದ ಒಂಭತ್ತು ತಿಂಗಳು ಇರುತ್ತದೆ, ತರುವಾಯ ಒಂದು ಒಂಟಿ ಮರಿ (ಕೆಲವೊಮ್ಮೆ ಅವಳಿಜವಳಿ ಅಥವಾ ತ್ರಿವಳಿಗಳು ಕೂಡ) ಹುಟ್ಟುತ್ತದೆ. ಹಲವಾರು ದನ ಕುಟುಂಬದ ಸಸ್ತನಿ ಪ್ರಜಾತಿಗಳಂತೆ, ನೀಲ್‍ಗಾಯ್ ಮರಿಗಳು ತಮ್ಮ ಬದುಕಿನ ಮೊದಲ ಕೆಲವು ವಾರಗಳು ಕಣ್ಣಿಗೆ ಕಾಣದಂತೆ ಇರುತ್ತವೆ. ನೀಲ್‍ಗಾಯ್‍ನ ಜೀವನಾವಧಿ ಸುಮಾರು ಹತ್ತು ವರ್ಷಗಳು.

## ಉಲ್ಲೇಖಗಳು
ವರ್ಗ:ಸಸ್ತನಿಗಳು
ಗೂಗಲ್ ಡೂಡಲ್

thumb|ಆಗಸ್ಟ್ 30, 1998 ರಂದು ಬಳಸಲಾದ ಬರ್ನಿಂಗ್ ಮ್ಯಾನ್ ಅನ್ನು ಆಚರಿಸುವ ಮೊಟ್ಟಮೊದಲ ಗೂಗಲ್ ಡೂಡಲ್.
**ಗೂಗಲ್ ಡೂಡಲ್** ಎಂಬುದು ರಜಾದಿನಗಳು, ಘಟನೆಗಳು, ಸಾಧನೆಗಳು ಮತ್ತು ಜನರ ಬಗೆಗಿನ ವಿಚಾರಗಳನ್ನು ಆಧರಿಸಿ ಆಚರಿಸಲು ಉದ್ದೇಶಿಸಿರುವ ಗೂಗಲ್‍ನ   ಮುಖಪುಟ.  ಇದನ್ನು ಗಮನಿಸಿಕೊಂಡು ಗೂಗಲ್ ಲೋಗೋದ ವಿಶೇಷತೆಯನ್ನು, ತಾತ್ಕಾಲಿಕ ಬದಲಾವಣೆಗಳನ್ನು ಮಾಹಿತಿಯಾಗಿ ತಯಾರಿಸುವುದು.  ಕೆಲವು ಸಂದರ್ಭಗಳಲ್ಲಿ ಸರ್ವರ್ಗಳು ಕುಸಿದಲ್ಲಿ ಅದರ ಅನುಪಸ್ಥಿತಿಯಲ್ಲಿ ಬಳಕೆದಾರರಿಗೆ ತಿಳಿಸಲು ಲ್ಯಾರಿ ಪೇಜ್ ಮತ್ತು ಸರ್ಜೆ ಬ್ರಿನ್ ಈ ವ್ಯವಸ್ಥೆಯನ್ನು ವಿನ್ಯಾಸಗೊಳಿಸಿದರು. ೧೯೯೮ರಲ್ಲಿ  ಬರ್ನಿಂಗ್ ಮ್ಯಾನ್ ಫೆಸ್ಟಿವಲ್ನ ಗೌರವಾರ್ಥವಾಗಿ ಮೊದಲ ಗೂಗಲ್ ಡೂಡಲ್ ರಚಿಸಲಾಯಿತು. **ಡೂಡ್ಲರ್ಸ್** ಎಂದು ಕರೆಯಲ್ಪಡುವ ನೌಕರರ ತಂಡವು ಡೂಡಲ್ಗಳನ್ನು ಸಂಘಟಿಸಿ ಪ್ರಕಟಿಸುತ್ತದೆ.

 

## ಹಿನ್ನಲೆ 
ಆರಂಭದಲ್ಲಿ, ಡೂಡಲ್ಸ್ ಆನಿಮೇಟೆಡ್ ಅಥವಾ ಹೈಪರ್ಲಿಂಕ್ಡ್ ಆಗಿರಲಿಲ್ಲ-ಅದು  ವಿಷಯವನ್ನು ವಿವರಿಸುವ ಅಥವಾ ರಜಾದಿನದ ಶುಭಾಶಯವನ್ನು ವ್ಯಕ್ತಪಡಿಸುವ  ಹೊವೆರ್  ಟೆಕ್ಸ್ಟ್ ನೊಂದಿಗೆ ಸರಳವಾದ ಚಿತ್ರಗಳಿದ್ದವು. 2010 ರ ಆರಂಭದ ವೇಳೆಗೆ ಡ್ಯೂಡಲ್ಸ್ ಆವರ್ತನ ಮತ್ತು ಸಂಕೀರ್ಣತೆ ಎರಡರಲ್ಲೂ ಹೆಚ್ಚಾಯಿತು ಮತ್ತು 2010 ರ ಜನವರಿಯಲ್ಲಿ ಸರ್ ಐಸಾಕ್ ನ್ಯೂಟನ್ರನ್ನು ಗೌರವಿಸುವ ಮೊದಲ ಅನಿಮೇಟೆಡ್ ಡೂಡ್ಲ್ ಅನ್ನು ಪ್ರಕಟಿಸಲಾಯಿತು.ಗೂಗಲ್ ಅದರ ಮುಖಪುಟಗಳಲ್ಲಿ 2,000 ಕ್ಕಿಂತ ಹೆಚ್ಚು ಪ್ರಾದೇಶಿಕ ಮತ್ತು ಅಂತರರಾಷ್ಟ್ರೀಯ ಡೂಡಲ್ಗಳನ್ನು ಪ್ರಕಟಿಸಿದೆ., ಇದರಲ್ಲಿ ಅತಿಥಿ ಕಲಾವಿದರು, ಸಂಗೀತಗಾರರು ಮತ್ತು ವ್ಯಕ್ತಿಗಳನ್ನು ಒಳಗೊಂಡಿದೆ.

## ಡೂಡ್ಲರ್ಸ್ 
ಗೂಗಲ್ ಡೂಡಲ್ಸ್ ವಿನ್ಯಾಸಗೊಳಿಸಿದ ಚಿತ್ರಕಾರರು, ಎಂಜಿನಿಯರ್ಗಳು ಮತ್ತು ಕಲಾವಿದರನ್ನು "ಡೂಡ್ಲರ್ಸ್" ಎಂದು ಕರೆಯಲಾಗುತ್ತದೆ. ಇವರಲ್ಲಿ  ಡೂಡಲರ್ಗಳು ಎಕುವಾ ಹೋಮ್ಸ್, ಜೆನ್ನಿಫರ್ ಹೋಮ್ ಮತ್ತು ಡೆನ್ನಿಸ್ ಹ್ವಾಂಗ್ರಂತಹ  ಪ್ರಮುಖರಾಗಿದ್ದಾರೆ.
## ಸಾಮಾನ್ಯ ವಿಷಯಗಳು 
1998 ರಲ್ಲಿ ಡೂಡಲ್ನೊಂದಿಗೆ ಥ್ಯಾಂಕ್ಸ್ಗಿವಿಂಗ್ ರಜಾದಿನವನ್ನು ಗೂಗಲ್ ಮೊದಲು ಆಚರಿಸಿತು. ರಜಾದಿನಗಳು, ಘಟನೆಗಳು ಮತ್ತು ಇತರ ಆಚರಣೆಗಳಿಗಾಗಿ ಅನೇಕ ಡೂಡಲ್ಗಳು ಈ ಕೆಳಗಿನವುಗಳನ್ನು ಒಳಗೊಂಡಂತೆ ವಾರ್ಷಿಕ ಆಧಾರದ ಮೇಲೆ ಪುನರಾವರ್ತಿಸಿವೆ:
* ಗ್ರೆಗೋರಿಯನ್ ಹೊಸ ವರ್ಷ (2000-ಇಂದಿನವರೆಗೆ)
* ಮಾರ್ಟಿನ್ ಲೂಥರ್ ಕಿಂಗ್, ಜೂನಿಯರ್ ಡೇ (2003; 2006-ಇಂದಿನವರೆಗೆ)
* ಚಂದ್ರನ ಹೊಸ ವರ್ಷ (2001; 2003-ಪ್ರಸ್ತುತ)
* ವ್ಯಾಲೆಂಟೈನ್ಸ್ ಡೇ (2000-ಇಂದಿನವರೆಗೆ; ಕೆಲವು ಒಲಂಪಿಕ್ ವರ್ಷಗಳಲ್ಲಿ ಭಾಗಶಃ ವಿನಾಯಿತಿ)
* ಅಂತರರಾಷ್ಟ್ರೀಯ ಮಹಿಳಾ ದಿನಾಚರಣೆ (2005; 2009-ಇಂದಿನವರೆಗೆ)
* ಸೇಂಟ್ ಪ್ಯಾಟ್ರಿಕ್ ಡೇ (2000-2002; 2004-ಪ್ರಸ್ತುತ)
* ಭೂಮಿಯ ದಿನ (2001-ಇಂದಿನವರೆಗೆ)
* ತಾಯಿಯ ದಿನ (2000-ಇಂದಿನವರೆಗೆ)
* ತಂದೆಯ ದಿನ (2000-ಇಂದಿನವರೆಗೆ)
* ಯು.ಎಸ್. ಸ್ವಾತಂತ್ರ್ಯ ದಿನ (2000-ಇಂದಿನವರೆಗೆ)
* ಬಾಸ್ಟೈಲ್ ಡೇ (2000-ಇಂದಿನವರೆಗೆ)
* ಒಲಂಪಿಕ್ ಗೇಮ್ಸ್ (2000-ಇಂದಿನವರೆಗೆ, 2014 ರಲ್ಲಿ ಭಾಗಶಃ ವಿನಾಯಿತಿ) 
* ಹ್ಯಾಲೋವೀನ್ (1999-ಇಂದಿನವರೆಗೆ)
* ಯು.ಎಸ್. ಥ್ಯಾಂಕ್ಸ್ಗಿವಿಂಗ್ ಡೇ (1998-ಇಂದಿನವರೆಗೆ)
* ಕ್ರಿಸ್ಮಸ್ (1999-ಇಂದಿನವರೆಗೆ) 
* ಹೊಸ ವರ್ಷದ ಮುನ್ನಾದಿನದ (2010-ಇಂದಿನವರೆಗೆ)
## ಬಾಹ್ಯ ಕೊಂಡಿಗಳು 
* Google Doodles archive
* 

## ಉಲ್ಲೇಖಗಳು 
ವರ್ಗ:ಅಂತರಜಾಲ
ಪವನ್ ಕಲ್ಯಾಣ್

**ಕೋನಿಡೇಲಾ ಕಲ್ಯಾಣ್ ಬಾಬು** (ಜನನ 2 ಸೆಪ್ಟೆಂಬರ್ 1971),  ಅವರ ವೇದಿಕೆಯ ಹೆಸರು **ಪವನ್ ಕಲ್ಯಾಣ್**, ಒಬ್ಬ ಭಾರತೀಯ ಚಲನಚಿತ್ರ ನಟ, ನಿರ್ಮಾಪಕ, ನಿರ್ದೇಶಕ, ಚಿತ್ರಕಥೆಗಾರ, ಬರಹಗಾರ ಮತ್ತು ರಾಜಕಾರಣಿ.ಅವರ  ತೆಲುಗು ಚಲನಚಿತ್ರಗಳಲ್ಲಿ  ಪ್ರಧಾನವಾಗಿ ಕಾಣಿಸಿಕೊಳ್ಳುತ್ತಾರೆ.

## ನಟನೆ
ಕಲ್ಯಾಣ್ ಅವರು 1996 ರ ತೆಲುಗು ಚಿತ್ರ ಅಕ್ಕಡ ಅಮ್ಮಾಯಿ ಇಕ್ಕಡ ಅಬ್ಬಾಯಿ ಚಿತ್ರದಿಂದ  ತಮ್ಮ ನಟನೆಯನ್ನು ಪ್ರಾರಂಭಿಸಿದರು.1998 ರಲ್ಲಿ ಅವರು ತೊಲಿ ಪ್ರೇಮ ಚಿತ್ರದಲ್ಲಿ ಅಭಿನಯಿಸಿದರು ಮತ್ತು ಆ ವರ್ಷದ ತೆಲುಗು ಚಲನಚಿತ್ರದಲ್ಲಿನ ಅತ್ಯುತ್ತಮ ಚಲನಚಿತ್ರಕ್ಕಾಗಿ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಯನ್ನು ಗೆದ್ದರು.ಅವರು ಗೋಕುಲಂಲೋ ಸೀತಾ, ಸುಸ್ವಾಗತಮ್, ತಮ್ಮುಡು, ಬದ್ರಿ, ಖುಶಿ, ಜಲ್ಸಾ, ಗಬ್ಬರ್ ಸಿಂಗ್, ಸರ್ದಾರ್ ಗಬ್ಬರ್ ಸಿಂಗ್, ಕ್ಯಾಮೆರಾಮೆನ್ ಗಂಗತೋ ರಾಂಬಾಬು ಇತ್ಯಾದಿ ಚಿತ್ರಗಳಲ್ಲಿನ ತಮ್ಮ ನಟನೆಯಿಂದ  ಹೆಸರುವಾಸಿಯಾಗಿದ್ದಾರೆ.ಭಾರತದ 2013 ರ ಫೋರ್ಬ್ಸ್ ಟಾಪ್ 100 ಖ್ಯಾತನಾಮರ ಪಟ್ಟಿಯಲ್ಲಿ ಅವರು 26 ನೇ ಸ್ಥಾನ ಪಡೆದಿದ್ದರು. ಅವರು ಅಂಜನಾ ಪ್ರೊಡಕ್ಷನ್ಸ್ ಮತ್ತು ಪವನ್ ಕಲ್ಯಾಣ್ ಕ್ರಿಯೇಟಿವ್ ವರ್ಕ್ಸ್ ಎಂಬ ಬ್ಯಾನರ್ಗಳ ಅಡಿಯಲ್ಲಿ ಚಲನಚಿತ್ರಗಳನ್ನು ನಿರ್ಮಿಸಿದ್ದಾರೆ. 

## ರಾಜಕೀಯ ವೃತ್ತಿ 
ಪವನ್ ಕಲ್ಯಾಣ್ ಮಾರ್ಚ್ 14, 2014 ರಂದು ಜನ ಸೇನಾ ಎಂಬ ರಾಜಕೀಯ ಪಕ್ಷವನ್ನು ಸ್ಥಾಪಿಸಿದರು.

## ಆಯ್ದ ಚಲನಚಿತ್ರಗಳ ಪಟ್ಟಿ
*1998: ತೊಲಿ ಪ್ರೇಮ 
*1999: ತಮ್ಮುಡು 
*2000: ಭದ್ರಿ
*2001: ಖುಶಿ 
*2008: ಜಲ್ಸಾ
*2012: ಗಬ್ಬರ್ ಸಿಂಗ್
*2013: ಅತ್ತಾರಿಂಟಿಕಿ ದಾರೇದಿ 
*2016: ಸರ್ದಾರ್ ಗಬ್ಬರ್ ಸಿಂಗ್
*2017: ಕಾಟಮರಾಯುಡು

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು 
ವರ್ಗ:ಚಲನಚಿತ್ರ ನಟರು
ಮಂಗಳೂರು ದಸರ

ಮಂಗಳೂರು ದಸರಾ : 'ಮಂಗಳೂರು ದಸರಾ'ವನ್ನು ಮಂಗಳೂರಿನ ಕುದ್ರೋಳಿ ಶ್ರೀ ಗೋಖರ್ಣನಾತೇಶ್ವರ ದೇವಸ್ಥಾನದವರು ಆಯೋಜಿಸುತ್ತಾರೆ.ಇದನ್ನು 'ಮಾರ್ನೇಮಿ', 'ವಿಜಯದಶಮಿ', 'ನವರಾತ್ರಿ ಹಬ್ಬ' ಎಂಬ ವಿವಿಧ ಹೆಸರುಗಳಿಂದ ಕರೆಯುತ್ತಾರೆ. 'ಹುಲಿವೇಷ','ಕರಡಿ ವೇಷ'ಗಳಂತಹ ಸಾಂಸ್ಕೃತಿಕ ಕುಣಿತಗಳು ಈ ಹಬ್ಬದ ಪ್ರಮುಖ ಆಕರ್ಷಣೆಯಾಗಿದೆ.ಈ ಹಬ್ಬದ ವೇಳೆಯಲ್ಲಿ ಊರಿನ ರಸ್ತೆಗಳು ೧೦ ದಿನಗಳ ಕಾಲ ದೀಪಗಳಿಂದ ಅಲಂಕರಿಸ್ಪಡುತ್ತದೆ.

ಜನರು ತಮ್ಮ-ತಮ್ಮ ಮನೆಗಳನ್ನು ಮತ್ತು ಅಂಗಡಿಗಳನ್ನು ಅಲಂಕರಿಸುತ್ತಾರೆ.ಮಂಗಳೂರಿನ ಪ್ರಮುಖ ರಸ್ತೆಗಳಾಗಿರುವ ಎಂ.ಜಿ. ರಸ್ತೆ, ಕೆ.ಯಸ್.ರಾವ್ ರಸ್ತೆಗಳು ಮೆರವಣಿಗೆಗೆ ಅಲಂಕರಿಸ್ಪಡುತ್ತವೆ.ಮಂಗಳೂರು ದಸರಾವನ್ನು ಬಿ.ರ್. ಕರ್ಕೇರರವರು ಪ್ರಾರಂಭಿಸಿದರು. 
## ಹುಲಿವೇಶ 
ಹುಲಿವೇಶ ಎಂಬ ಜನಪದ ಕುಣಿತವು 'ದಸರಾ'ದ ಸಮಯದಲ್ಲಿ ನಡೆಯುತ್ತದೆ. ಈ ಕುಣಿತದಲ್ಲಿ ಯುವಕರು ಕುಣಿಯುತ್ತಾರೆ.ಅವರು ಹುಲಿಗಳಂತೆ ವೇಶ ಧರಿಸುತ್ತಾರೆ.ಈ ಕುಣಿತಕ್ಕೆ ಡೋಲುಗಳನ್ನು ಉಪಯೋಗಿಸುತ್ತಾರೆ.ಈ ವೇಶ ಧರಿಸಿ ಅವರು ಮನೆ-ಮನೆಗಳಿಗೆ ಹೋಗುತ್ತಾರೆ. ಹುಲಿಯೂ ಶಾರದ ದೇವಿಯ ಒಲವಿನ ಪ್ರಾಣಿಯಾದ್ದರಿಂದ, ಈ ಕುಣಿತವನ್ನು ಶಾರದ ದೇವಿಯನ್ನು ಗೌರವಿಸುವುದಕ್ಕೆ  ಏರ್ಪಡಿಸಲಾಗುತ್ತದೆ.

## ಗೋಕರ್ಣನಾಥೇಶ್ವರ ದೇವಸ್ಥಾನದ ದಾಸರ ವಿಗ್ರಹಗಳು 
ನವರಾತ್ರಿ ಸಮಯದಲ್ಲಿ, ಪುರೋಹಿತರು  ವೈದಿಕ ಆಚರಣೆಗಳನ್ನು ಮಾಡಿ, ಮಂತ್ರಗಳನ್ನು ಪಟಿಸಿ, ಶಾರದಾ ದೇವಿಯೊಂದಿಗೆ ಹಲವಾರು ವಿಗ್ರಹಗಳನ್ನು ಸ್ವರ್ಣ ಕಲಾಮಂಟಪದಲ್ಲಿ ಸ್ಥಾಪಿಸುತ್ತಾರೆ. ಈ ೯ ದಿನಗಳ ಆಚರಣೆಯಲ್ಲಿ ಅಲಂಕರಿಸಲ್ಪಟ್ಟ ಶಾರಧ ದೇವಿಯ ವಿಗ್ರಹ, ಮಹಾಗಣಪತಿ ಮತ್ತು ನವದುರ್ಗಗಳನ್ನು (ಶೈಲಪುತ್ರಿ, ಬ್ರಹ್ಮಚಾರಿಣಿ, ಚಂದ್ರಘಂಟ,ಕುಶ್ಮಾಂಡಿನಿ,  ಸ್ಕಂದಮಾತಾ,    , ಕಾತ್ಯಾಯಿನಿ, ಕಾಳರಾತ್ರಿ, ಮಹಾಗೌರಿ, ಸಿದ್ಧಿದಾತ್ರಿ) ಪೂಜಿಸಲಾಗುತ್ತದೆ. 
ನವರಾತ್ರಿಯ ಸಲುವಾಗಿ ಕುದ್ರೋಳಿ ದೇವಸ್ಥಾನದ ಟ್ರಸ್ಟಿಯವರು ೯ ದಿನಗಳ ಕಾಲ 'ಗಂಗಾವತರಣ'ವನ್ನು ಆಯೋಜಿಸುತ್ತಾರೆ.ಈ ಚಿತ್ರಣದಲ್ಲಿ 13 ಅಡಿ ಎತ್ತರದ ಶಿವನ 4 ವರ್ಣರಂಜಿತ ವಿಗ್ರಹಗಳು ಇರುತ್ತದೆ.

## ಸಂಭ್ರಮದ ಮೆರವಣಿಗೆ 
ಈ ಮೆರವಣಿಗೆಯು ವಿಜಯದಶಮಿ ಹಬ್ಬದಂದು 'ಶ್ರೀ ಗೋಕರ್ಣನಾಥೇಶ್ವರ ದೇವಸ್ಥಾನ'ದೆದುರು ಪ್ರಾರಂಭವಾಗಿ, ಮರುದಿನ ಇದೇ ಸ್ಥಳದಲ್ಲಿ 'ಪುಷ್ಕರಿಣಿ'ಕೊಳದಲ್ಲಿ ವಿಗ್ರಹಗಳ ವಿಸ್ರಜನೆಯ ಮೂಲಕ ಅಂತ್ಯಗೊಳ್ಳುತ್ತದೆ.  'ನವದುರ್ಗ', ಮಹಾಗಣಪತಿ ಮತ್ತು ಶಾರದಾ ದೇವಿಯ ವಿಗ್ರಹಗಳನ್ನು ಮೆರವಣಿಗೆಯಲ್ಲಿ ಕೊಂಡೊಯ್ಯತ್ತಾರೆ. ಈ ವಿಗ್ರಹಗಳು ಹೂವುಗಳು, ಛತ್ರಿಗಳಿಂದ  ಅಲಂಕರಿಸಲ್ಪಡುತ್ತವೆ.  ಜೊತೆಯಲ್ಲಿ ಡೋಲು, ಚೆಂಡೆ, ಜಾನಪದ ನೃತ್ಯಗಳು, ಯಕ್ಷಗಾನ ಪಾತ್ರಗಳು, ಹುಲಿವೇಶ್, ಡೊಲ್ಲು ಕುಣಿತ ಮತ್ತು ಸಾಂಪ್ರದಾಯಿಕ ನೃತ್ಯಗಳು ಈ ಮೆರವಣಿಗೆಯ ವಿಶೇಷತೆ. ಮೆರವಣಿಗೆಯು ಕುದ್ರೋಳಿ, ಮಣ್ಣಗುಡ್ಡ, ಲೇಡಿಹಿಲ್, ಲಾಲ್ಬಾಗ್, ಕೆ ಎಸ್ ರಾವ್ ರಸ್ತೆ, ಹಂಪನಕಟ್ಟಾ, ಕಾರ್ ಸ್ಟ್ರೀಟ್ ಮತ್ತು  ನಗರದ ಪ್ರಮುಖ ರಸ್ತೆಗಳ ಮೂಲಕ ಹಾದುಹೋಗುತ್ತದೆ.

## ಇತರೆ ಸ್ಥಳಗಳು 
ಮಂಗಳೂರು ದಸರಾದ ಪ್ರಾಥಮಿಕ ಸ್ಥಳ ಕುದ್ರೋಳಿ ಶ್ರೀ ಗೋಕರ್ಣನಾಥೇಶ್ವರ ದೇವಸ್ಥಾನ, ಮಂಗಳಾದೇವಿ, ಶ್ರೀ ವೆಂಕಟರಮಣ ದೇವಾಲಯ ಮುಂತಾದ ದೇವಾಲಯಗಳಲ್ಲಿ ಈ ದಸರಾ ಆಯೋಜಿಸಲ್ಪಟ್ಟಿರುತ್ತದೆ.

## ಉಲ್ಲೇಖಗಳು 
ವರ್ಗ:ಪ್ರವಾಸಿ ತಾಣಗಳು
ಧನಂಜಯ ಕುಂಬ್ಳೆ

ಇವರು ಕನ್ನಡ ಮತ್ತು ತುಳುವಿನ  ಕವಿ, ವಿಮರ್ಶಕ, ಕನ್ನಡ ಪ್ರಾಧ್ಯಾಪಕರು,ಸಂಶೋಧಕರು.

## ಹುಟ್ಟು 
ಧನಂಜಯ ಕುಂಬ್ಳೆ ಇವರು
ಕಾಸರಗೋಡು ಜಿಲ್ಲೆಯ ಕಾಸರಗೋಡು ತಾಲೂಕಿನ ಕುಂಬ್ಳೆ ಗ್ರಾಮದಲ್ಲಿ ಜನಿಸಿದರು. ತಂದೆ ನಾರಾಯಣ ಎಂ, ತಾಯಿ ಶಾರದ.

## ವಿದ್ಯಾಭ್ಯಾಸ 
ಇವರು ಕಿರಿಯ ಪ್ರಾಥಮಿಕ ಶಿಕ್ಷಣವನ್ನು ಅಜ್ಜಿಬೆಟ್ಟು ಕಿರಿಯ ಪ್ರಾಥಮಿಕ ಶಾಲೆ ಬಂಟ್ವಾಳ,ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಕುಂಬ್ಳೆಯಲ್ಲಿ,ಪ್ರೌಡಶಾಲೆಯನ್ನು ಸರಕಾರಿ ಪ್ರೌಡಶಾಲೆ ಕುಂಬ್ಳೆಯಲ್ಲಿ,ಕಾಲೇಜು ಶಿಕ್ಷಣವನ್ನು ಸರಕಾರಿ ಕಾಲೇಜು ಕಾಸರಗೋಡುವಿನಲ್ಲಿ ಮುಗಿಸಿದ್ದಾರೆ.ಹಾಗೆನೆ ಕಣ್ಣೂರು ವಿಶ್ವವಿದ್ಯಾಲಯದಿಂದ ಕನ್ನಡ ಎಂ.ಎ ಪದವಿ,ಅದುವೆ ವಿಶ್ವವಿದ್ಯಾಲಯದಿಂದ ಡಾಕ್ಟರೇಟ್ ಪದವಿಯನ್ನು ಪಡೆದಿದ್ದಾರೆ.

## ಪಿಹೆಚ್.ಡಿ 
ಅರುಣಾಬ್ಜ ಮತ್ತು ಕುಮಾರವ್ಯಾಸ ತೌಲನಿಕ ಅಧ್ಯಯನ.

## ಉದ್ಯೋಗ 
*ವಿವೇಕಾನಂದ ಮಹಾವಿದ್ಯಾಲಯದಲ್ಲಿ ಕನ್ನಡ ಉಪನ್ಯಾಸಕರು-೧೯೯೯-೨೦೦೫.
*ಆಳ್ವಾಸ್ ಕಾಲೇಜು ಮೂಡಬಿದ್ರೆಯಲ್ಲಿ ಸಹಾಯಕ ಪ್ರಾಧ್ಯಾಪಕರು-೨೦೦೫-೨೦೧೨.
*ಪ್ರಸ್ತುತ ಇವರು ಮಂಗಳೂರು ವಿಶ್ವವಿದ್ಯಾನಿಲಯದ  ಎಸ್,ವಿ.ಪಿ ಕನ್ನಡ ಅಧ್ಯಯನ ಸಂಸ್ಥೆಯಲ್ಲಿ ಪ್ರಾಧ್ಯಾಪಕರಾಗಿ ಕೆಲಸ ಮಾಡುತ್ತಿದ್ದಾರೆ.
## ನಿರ್ವಹಿಸಿದ ಹುದ್ದೆಗಳು 
# ಶ್ರೀ ಪಿ.ಸತೀಶ್ ಪೈ ಮತ್ತು ಪಿ.ದಯಾನಂದ ಪೈ ಯಕ್ಷಗಾನ ಅಧ್ಯಯನ ಕೇಂದ್ರದ ನಿ‍ರ್ದೇಶಕರು.
# ಮಂಗಳೂರು ವಿವಿಯ ಪ್ರಸಾರಾಂಗದ ಸಹ ನಿರ್ದೇಶಕರು
# ಮಂಗಳೂರು ವಿವಿಯ ಕನಕದಾಸ ಸಂಶೋಧನಾ ಕೇಂದ್ರದ ಸಂಯೋಜಕರು
# ಮಂಗಳೂರು ವಿವಿ ಸಾಂಸ್ಕೃತಿಕ ನೀತಿ ಸಮಿತಿಯ ನೋಡಲ್ ಆಫೀಸರ್
# ದ.ಕ ಜಿಲ್ಲಾ ಕನ್ನಡ ಸಾಹಿತ್ಯ ಪರಿಷತ್ತು ಉಳ್ಳಾಲ ತಾಲೂಕು ಘಟಕದ ಅಧ್ಯಕ್ಷ

## ಪರಿಣತಿ
*೮ ಮಂದಿ ಇವರ ಮಾರ್ಗದರ್ಶನದಲ್ಲಿ ಸಂಶೋಧನೆಯನ್ನು ನಡೆಸುತ್ತಿದ್ದಾರೆ.

## ಬರೆದ ಕೃತಿಗಳು 
### ಕವನ ಸಂಕಲನ 
* ಮೊದಲ ಪಾಪ
* ಹಾಡು ಕಲಿತ ಹಕ್ಕಿಗೆ
* ಹಣತೆ ಹಾಡು

### ವಿಮರ್ಶೆ 
* ನಾನು ಮತ್ತು ಆಕಾಶ

### ವ್ಯಕ್ತಿ ಚಿತ್ರ 
* ನಿರಂಜನ ವ್ಯಕ್ತಿ ಚಿತ್ರ.
* ಕಜಂಪಾಡಿ ರಾಮ ವ್ಯಕ್ತಿ ಚಿತ್ರ.
## ಸಂಶೋಧನ ಕೃತಿಗಳು
### ಸಂಪಾದಿತ ಕೃತಿಗಳು
## ಪ್ರಶಸ್ತಿ 
# ಮುಂಬಯಿ ಕರ್ನಾಟಕ ಸಂಘ ನೀಡುವ "ಪೇಜಾವರ ಸದಾಶಿವರಾವ್ ಕಾವ್ಯ ಪ್ರಶಸ್ತಿ".
# ಕಾಂತಾವರ ಕನ್ನಡ ಸಂಘದ "ಮುದ್ದಣ ಕಾವ್ಯ ಪ್ರಶಸ್ತಿ"
# ಕನ್ನಡ ಸಾಹಿತ್ಯ ಪರಿಷತ್ತು  ನೀಡುವ ಮಯೂರವರ್ಮ ಪ್ರಶಸ್ತಿ.

## ಉಲ್ಲೇಖಗಳು 
ವರ್ಗ:ಲೇಖಕರು
ವರ್ಗ:ಸಾಹಿತಿಗಳು
ವರ್ಗ:ಪ್ರಾಧ್ಯಾಪಕರು
ಚಳಿ

thumb|right|300px|ಸಾಮಾನ್ಯವಾಗಿ ಚಳಿಯೊಂದಿಗೆ ಸಂಬಂಧಿಸಲಾದ ಹಿಮಗುಡ್ಡ

**ಚಳಿ** ವಿಶೇಷವಾಗಿ ವಾತಾವರಣದಲ್ಲಿ ಕಡಿಮೆ ತಾಪಮಾನದ ಇರುವಿಕೆ. ಸಾಮಾನ್ಯ ಬಳಕೆಯಲ್ಲಿ, ಚಳಿಯು ಹಲವುವೇಳೆ ಒಂದು ವ್ಯಕ್ತಿನಿಷ್ಠ ಗ್ರಹಿಕೆ. ತಾಪಮಾನದ ಕೆಳ ಎಲ್ಲೆಯನ್ನು ನಿರಪೇಕ್ಷ ಶೂನ್ಯವೆಂದು ಕರೆಯಲಾಗುತ್ತದೆ, ಮತ್ತು ಒಂದು ಸಂಪೂರ್ಣ ಉಷ್ಣಬಲ ತಾಪಮಾನ ಮಾಪಕವಾದ ಕೆಲ್ವಿನ್ ಮಾಪಕದಲ್ಲಿ ಇದನ್ನು 0.00 ಕೆ ಎಂದು ವ್ಯಾಖ್ಯಾನಿಸಲಾಗುತ್ತದೆ. ಇದು ಸೆಲ್ಷಿಯಸ್ ಮಾಪಕದಲ್ಲಿ −273.15 °C ಮತ್ತು ಫ಼ಾರನ್‍ಹೈಟ್ ಮಾಪಕದಲ್ಲಿ −459.67 °F ಗೆ ಅನುರೂಪವಾಗಿದೆ.

ಉಷ್ಣ ಶಕ್ತಿಯು ಭೌತದ್ರವ್ಯದ ಕಣ ಘಟಕಗಳ ಯಾದೃಚ್ಛಿಕ ಚಲನೆಯ ಚಲನ ಶಕ್ತಿಯಾಗಿದೆ. ತಾಪಮಾನವು ಒಂದು ವಸ್ತು ಅಥವಾ ದ್ರವ್ಯದ ನಮೂನೆಯು ಹಿಡಿದಿಟ್ಟುಕೊಂಡಿರುವ ಉಷ್ಣ ಶಕ್ತಿಗೆ ಸಂಬಂಧಿಸಿರುವುದರಿಂದ, ಒಂದು ವಸ್ತು ಹೆಚ್ಚು ತಂಪಾಗಿದ್ದಾಗ ಕಡಿಮೆ ಉಷ್ಣ ಶಕ್ತಿಯನ್ನು ಹೊಂದಿರುತ್ತದೆ ಮತ್ತು ಹೆಚ್ಚು ಬಿಸಿಯಾಗಿದ್ದಾಗ ಹೆಚ್ಚು ಉಷ್ಣ ಶಕ್ತಿಯನ್ನು ಹೊಂದಿರುತ್ತದೆ. ಒಂದು ವ್ಯವಸ್ಥೆಯನ್ನು ನಿರಪೇಕ್ಷ ಶೂನ್ಯಕ್ಕೆ ತಂಪಾಗಿಸುವುದು ಸಾಧ್ಯವಾಗಿದ್ದರೆ, ದ್ರವ್ಯದ ನಮೂನೆಯಲ್ಲಿನ ಕಣಗಳ ಎಲ್ಲ ಚಲನೆಯು ನಿಂತುಬಿಡುತ್ತದೆ ಮತ್ತು ಶಾಸ್ತ್ರೀಯ ಅರ್ಥದಲ್ಲಿ ಅವು ಸಂಪೂರ್ಣ ವಿಶ್ರಾಂತಿಯಲ್ಲಿರುತ್ತವೆ. ಆ ವಸ್ತುವು ಶೂನ್ಯ ಉಷ್ಣ ಶಕ್ತಿಯನ್ನು ಹೊಂದಿದೆ ಎಂದು ವಿವರಿಸಲಾಗುತ್ತದೆ. ಆದರೆ, ಸೂಕ್ಷ್ಮದರ್ಶಕೀಯವಾಗಿ ಕ್ವಾಂಟಮ್ ಯಂತ್ರಶಾಸ್ತ್ರದ ವಿವರಣೆಯಲ್ಲಿ, ಅನಿಶ್ಚಿತತೆ ತತ್ವದ ಕಾರಣ ಭೌತದ್ರವ್ಯವು ನಿರಪೇಕ್ಷ ಶೂನ್ಯದಲ್ಲಿ ಇನ್ನೂ ಶೂನ್ಯ ಬಿಂದು ಶಕ್ತಿಯನ್ನು ಹೊಂದಿರುತ್ತದೆ.

ಚಳಿಯು ಮಾನವ ಶರೀರ ಮತ್ತು ಇತರ ಜೀವಿಗಳ ಮೇಲೆ ಅಸಂಖ್ಯಾತ ಶಾರೀರಿಕ ಮತ್ತು ರೋಗಶಾಸ್ತ್ರೀಯ ಪರಿಣಾಮಗಳನ್ನು ಹೊಂದಿದೆ. ತಂಪಾದ ಪರಿಸರಗಳು ನಿರ್ದಿಷ್ಟ ಮಾನಸಿಕ ಗುಣಲಕ್ಷಣಗಳನ್ನು ಉತ್ತೇಜಿಸಬಹುದು, ಜೊತೆಗೆ ಚಲಿಸುವ ಸಾಮರ್ಥ್ಯದ ಮೇಲೆ ನೇರ ಪರಿಣಾಮಗಳನ್ನು ಹೊಂದಿರಬಹುದು. ನಡುಗುವುದು ಚಳಿಗೆ ಆಗುವ ಮೊದಲ ಶಾರೀರಿಕ ಪ್ರತಿಕ್ರಿಯೆಗಳಲ್ಲಿ ಒಂದು. ವಿಪರೀತ ತಂಪು ತಾಪಮಾನಗಳು ಹಿಮಗಡಿತ, ನೆತ್ತರುನಂಜು, ಮತ್ತು ಲಘೂಷ್ಣತೆಗೆ ಕಾರಣವಾಗಬಹುದು, ಇವು ಪ್ರತಿಯಾಗಿ ಸಾವಾಗಿ ಪರಿಣಮಿಸಬಹುದು.

ತಂಪುಗೊಳಿಸುವಿಕೆ ತಂಪಾಗುವ ಪ್ರಕ್ರಿಯೆಯನ್ನು ಅಥವಾ ತಾಪಮಾನದಲ್ಲಿನ ಇಳಿತವನ್ನು ಸೂಚಿಸುತ್ತದೆ. ಇದನ್ನು ಒಂದು ವ್ಯವಸ್ಥೆಯಿಂದ ಶಾಖವನ್ನು ತೆಗೆದು, ಅಥವಾ ವ್ಯವಸ್ಥೆಯನ್ನು ಕಡಿಮೆ ತಾಪಮಾನದ ಪರಿಸರಕ್ಕೆ ಒಡ್ಡಿ ಸಾಧಿಸಬಹುದು. ಶೀತಕಗಳು ವಸ್ತುಗಳನ್ನು ತಂಪುಗೊಳಿಸಲು, ಘನೀಕರಣವನ್ನು ತಡೆಗಟ್ಟಲು ಮತ್ತು ಯಂತ್ರಗಳಲ್ಲಿ ಸವೆತವನ್ನು ತಡೆಗಟ್ಟಲು ಬಳಸಲಾಗುವ ದ್ರವಗಳು.

## ಉಲ್ಲೇಖಗಳು
ವರ್ಗ:ಉಷ್ಣಬಲ ವಿಜ್ಞಾನ
ಮಂಜು

thumb|ಮೋಡದ ರೂಪದಲ್ಲಿ ಮಂಜು

**ಮಂಜು** ವಾತಾವರಣದಲ್ಲಿ ಭೂಮಿಯ ಮೇಲ್ಮೈಯಲ್ಲಿ ಅಥವಾ ಅದರ ಹತ್ತಿರ ನೇತಾಡುವ, ಕಣ್ಣಿಗೆ ಕಾಣಿಸುವ ಮೋಡ ನೀರಿನ ಹನಿಗಳು ಅಥವಾ ಐಸು ಹರಳುಗಳನ್ನು ಹೊಂದಿರುತ್ತದೆ. ಮಂಜನ್ನು ಕಡಿಮೆ ಎತ್ತರದ ಮೋಡದ ಪ್ರಕಾರವೆಂದು ಪರಿಗಣಿಸಬಹುದು ಮತ್ತು ಹತ್ತಿರದ ಜಲಕಾಯಗಳು, ಸ್ಥಳಾಕೃತಿ, ಮತ್ತು ಗಾಳಿಯ ಪರಿಸ್ಥಿತಿಗಳಿಂದ ಹೆಚ್ಚು ಪ್ರಭಾವಿತವಾಗಿರುತ್ತದೆ. ಪ್ರತಿಯಾಗಿ, ಮಂಜು ಹಡಗು ರವಾನೆ, ಪ್ರಯಾಣ, ಮತ್ತು ಯುದ್ಧದಂತಹ ಅನೇಕ ಮಾನವ ಚಟುವಟಿಕೆಗಳ ಮೇಲೆ ಪ್ರಭಾವ ಬೀರಿದೆ.

ಗಾಳಿಯ ತಾಪಮಾನ ಮತ್ತು ಇಬ್ಬನಿ ಬಿಂದು ನಡುವಿನ ವ್ಯತ್ಯಾಸ 2.5&nbsp;°C ಗಿಂತ ಕಡಿಮೆಯಿದ್ದಾಗ ಮಂಜಿನ ರಚನೆಯಾಗುತ್ತದೆ.

ನೀರಿನ ಆವಿಯು ಗಾಳಿಯಲ್ಲಿ ನೇತಾಡುವ ಬಹಳ ಸಣ್ಣ ದ್ರವನೀರಿನ ಹನಿಗಳಾಗಿ ಘನೀಕರಿಸಿದಾಗ ಮಂಜಿನ ರಚನೆಯಾಗುವುದು ಶುರುವಾಗುತ್ತದೆ. ನೀರಿನ ಆವಿಯು ಗಾಳಿಗೆ ಸೇರ್ಪಡೆಯಾಗುವ ಬಗೆಗಳ ಆರು ಉದಾಹರಣೆಗಳೆಂದರೆ ಮೇಲ್ಮುಖ ಚಲನೆಯ ಪ್ರದೇಶಗಳಲ್ಲಿ ಗಾಳಿಯ ಒಮ್ಮುಖವಾಗುವಿಕೆಯಿಂದ; ಮೇಲಿನಿಂದ ಬೀಳುತ್ತಿರುವ ಅವಕ್ಷೇಪನ ಅಥವಾ ವರ್ಗಾ; ಮಹಾಸಾಗರಗಳು, ಜಲಕಾಯಗಳು, ಅಥವಾ ಒದ್ದೆ ನೆಲದಿಂದ ಹಗಲಿನ ಸಮಯದ ಶಾಖ ನೀರನ್ನು ಆವಿಯಾಗಿಸುವುದರಿಂದ; ಸಸ್ಯಗಳಿಂದ ಬಾಷ್ಪವಿಸರ್ಜನೆ; ಬೆಚ್ಚಗಿನ ನೀರಿನ ಮೇಲೆ ತಂಪಾದ ಅಥವಾ ಒಣ ಗಾಳಿ ಚಲಿಸುವುದರಿಂದ; ಮತ್ತು ಪರ್ವತಗಳ ಮೇಲೆ ಮೇಲೇರುತ್ತಿರುವ ಗಾಳಿಯಿಂದ. ನೀರಿನ ಆವಿಯು ಮೋಡಗಳನ್ನು ರಚಿಸಲು ಸಾಮಾನ್ಯವಾಗಿ ಧೂಳು, ಐಸು, ಮತ್ತು ಉಪ್ಪಿನಂತಹ ಘನೀಕರಣ ಕೇಂದ್ರಗಳ ಮೇಲೆ ಘನೀಕರಿಸಲು ಆರಂಭವಾಗುತ್ತದೆ. ಅದರ ಎತ್ತರದ ಸಂಬಂಧಿ ಮೋಡಪದರದಂತೆ, ಮಂಜು ತಂಪಾದ, ಸ್ಥಿರ ವಾಯು ದ್ರವ್ಯರಾಶಿಯು ಬೆಚ್ಚಗಿನ ವಾಯು ದ್ರವ್ಯರಾಶಿಯ ಕೆಳಗೆ ಸಿಕ್ಕಿಹಾಕಿಕೊಂಡಾಗ ರೂಪಗೊಳ್ಳುವ ಪ್ರವೃತ್ತಿ ಹೊಂದಿರುವ ಸ್ಥಿರ ಮೋಡ ರಾಶಿಯಾಗಿದೆ.

ಹನಿಗಳ ಸಾರತೆಯನ್ನು ಅವಲಂಬಿಸಿ, ಮಂಜಿನಲ್ಲಿ ಗೋಚರತೆಯು ಮುಸುಕಿನ ಕಾಣುವಿಕೆಯಿಂದ ಹಿಡಿದು ಬಹುತೇಕ ಶೂನ್ಯ ಗೋಚರತೆವರೆಗೆ ಇರಬಹುದು. ಬಹು ವಾಹನ ಢಿಕ್ಕಿಗಳು ಸೇರಿದಂತೆ, ವಿಶ್ವಾದ್ಯಂತ ಹೆದ್ದಾರಿಗಳ ಮೇಲಿನ ಮಂಜಿನ ಪರಿಸ್ಥಿತಿಗಳಿಂದಾಗುವ ಅಪಘಾತಗಳಿಂದ ಪ್ರತಿ ವರ್ಷ ಅನೇಕ ಜೀವಗಳು ಹೋಗುತ್ತವೆ. ವಾಯುಯಾನ ಪ್ರಯಾಣ ಉದ್ಯಮವು ಮಂಜು ಪರಿಸ್ಥಿತಿಗಳ ತೀವ್ರತೆಯಿಂದ ಪ್ರಭಾವಿತವಾಗುತ್ತದೆ.

## ಉಲ್ಲೇಖಗಳು
ವರ್ಗ:ಹವಾಮಾನ
ರಾಷ್ಟ್ರೀಯ ತಂತ್ರಜ್ಞಾನ ವರ್ಧಿತ ಕಲಿಕಾ ಕಾರ್ಯಕ್ರಮ

**ರಾಷ್ಟ್ರೀಯ ತಂತ್ರಜ್ಞಾನ ವರ್ಧಿತ ಕಲಿಕೆ ಕಾರ್ಯಕ್ರಮ** (ನ್ಯಾಷನಲ್ ಪ್ರೋಗ್ರಾಂ ಆನ್ ಟೆಕ್ನಾಲಜಿ ಎನ್ಹ್ಯಾನ್ಸ್ಡ್ ಲರ್ನಿಂಗ್) (NPTEL), **ಮಾನವ ಸಂಪನ್ಮೂಲ ಅಭಿವೃದ್ಧಿ ಸಚಿವಾಲಯ ಭಾರತ** ಅನುದಾನಿತ (MHRD) ಯೋಜನೆಯಾಗಿದ್ದು,ಎಂಜಿನಿಯರಿಂಗ್, ವಿಜ್ಞಾನ, ತಂತ್ರಜ್ಞಾನ, ನಿರ್ವಹಣೆ ಮತ್ತು ಮಾನವೀಯತೆ ವಿಭಾಗಗಳಲ್ಲಿ ಅಂತರಜಾಲ ಮತ್ತು ವಿಡಿಯೋ ಶಿಕ್ಷಣದ ಮೂಲಕ ಇ-ಲರ್ನಿಂಗ್ ಒದಗಿಸುತ್ತದೆ.ಇದು ಏಳು ಐಐಟಿಗಳು ಮತ್ತು ಐಐಎಸ್ಸಿ ಬೆಂಗಳೂರಿನ ಜಂಟಿ ಉಪಕ್ರಮವಾಗಿದೆ.ಇತರ ಆಯ್ದ ಪ್ರಧಾನ ಸಂಸ್ಥೆಗಳೂ ಸಹ ಸಹವರ್ತಿ ಪಾಲುದಾರ ಸಂಸ್ಥೆಗಳಾಗಿ ಕಾರ್ಯನಿರ್ವಹಿಸುತ್ತವೆ.
ಎನ್ಪಿಟಿಇಎಲ್ ಎಂಬುದು ಪಠ್ಯಕ್ರಮ ಅಭಿವೃದ್ಧಿ ಪಡಿಸುವ,ಆಲ್ ಇಂಡಿಯಾ ಕೌನ್ಸಿಲ್ ಫಾರ್ ಟೆಕ್ನಿಕಲ್ ಎಜುಕೇಶನ್ ಮತ್ತು ಪ್ರಮುಖ ಅಂಗಸಂಸ್ಥೆಗಳ ಸ್ವಲ್ಪಮಟ್ಟಿಗೆ ಪರಿವರ್ತಿತ ಪಠ್ಯಕ್ರಮದ ಪಠ್ಯಕ್ರಮವನ್ನು ಅನುಸರಿಸುವ ಮೂಲಕ ವಿಜ್ಞಾನ ಮತ್ತು ತಂತ್ರಜ್ಞಾನಗಳ  ಕಲಿಕೆ ಸಾಮಗ್ರಿಗಳನ್ನು ಒದಗಿಸುವ ಉದ್ದೇಶವನ್ನು ಹೊಂದಿದೆ.ಇದು ಯುಜಿ ಎಂಜಿನಿಯರಿಂಗ್ ವಿದ್ಯಾರ್ಥಿಗಳ ಮತ್ತು ಬೋಧನಾ ವಿಭಾಗದ ವಿದ್ಯಾರ್ಥಿಗಳಿಗೆ ಗುರಿಯಾಗಿಟ್ಟುಕೊಂಡು ಪಠ್ಯಕ್ರಮ ಆಧಾರಿತ ವೀಡಿಯೊ ಶಿಕ್ಷಣ ಮತ್ತು ವೆಬ್ ಆಧಾರಿತ ಇ-ಕೋರ್ಸುಗಳನ್ನು ಅಭಿವೃದ್ಧಿಪಡಿಸುತ್ತಿದೆ.

## ಎನ್ಪಿಟಿಇಎಲ್ ಮುಖ್ಯ ಉದ್ದೇಶ 
ಎಂಜಿನಿಯರಿಂಗ್ ಸಂಸ್ಥೆಗಳ ವಿದ್ಯಾರ್ಥಿಗಳಿಗೆ ಸುಲಭವಾದ ಮಾರ್ಗಗಳ ಮೂಲಕ ಕಲಿಕೆಯ ವಸ್ತುಗಳನ್ನು ಲಭ್ಯವಾಗುವಂತೆ ಮಾಡುವುದು ಎನ್ಪಿಟಿಇಎಲ್ ಮುಖ್ಯ ಉದ್ದೇಶವಾಗಿದೆ. ಎಂಜಿನಿಯರಿಂಗ್ನ ಗುಣಮಟ್ಟ ಮತ್ತು ವ್ಯಾಪ್ತಿಯನ್ನು ಸುಧಾರಿಸುವ ಮೂಲಕ ಜಾಗತಿಕ ಮಾರುಕಟ್ಟೆಯಲ್ಲಿ ಭಾರತೀಯ ಉದ್ಯಮದ ಸ್ಪರ್ಧಾತ್ಮಕತೆಯನ್ನು ಸುಲಭಗೊಳಿಸುವುದು ಯೋಜನೆಯ ಮುಖ್ಯ ಉದ್ದೇಶವಾಗಿದೆ.

## ಕಾರ್ಯಕ್ರಮದ ಇತಿಹಾಸ
ಐಐಟಿಗಳು ಮತ್ತು ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಮ್ಯಾನೇಜ್ಮೆಂಟ್ (ಐಐಎಂಗಳು) ಒಳಗೊಂಡ ತಂತ್ರಜ್ಞಾನದ ವರ್ಧಿತ ಕಲಿಕೆಯ ಉಪಕ್ರಮವನ್ನು ಮೊದಲು 1999 ರಲ್ಲಿ ಬೆಂಗಳೂರಿನಲ್ಲಿ ಐಐಎಸ್ಸಿ ಬೆಂಗಳೂರು ಮತ್ತು  ಕಾರ್ನೆಗೀ ಮೆಲಾನ್ ವಿಶ್ವವಿದ್ಯಾಲಯ ಪಿಟ್ಸ್ಬರ್ಗ್, ಯುಎಸ್ಎ ಇವರ ಸಹಭಾಗಿತ್ವದಲ್ಲಿ  ಬೆಂಗಳೂರಿನಲ್ಲಿ  ವರ್ಕ್ಶಾಪ್ ಆನ್ ಟೆಕ್ನಾಲಜಿ ಎನ್ಹ್ಯಾನ್ಸ್ಡ್ ಲರ್ನಿಂಗ್ ( ಸಿಎಂಯು) ನಡೆಯಿತು.  ಆ ನಂತರ, ಸಂಸ್ಥೆಗಳಿಂದ ವೀಡಿಯೊ ಆಧಾರಿತ ಬೋಧನಾ ವಸ್ತುಗಳ ಉತ್ಪಾದನೆಗೆ ಗಮನಾರ್ಹ ಮೂಲಭೂತ ಸೌಕರ್ಯವನ್ನು ಸ್ಥಾಪಿಸಲಾಯಿತು. ಜೂನ್ 2017 ರ ಹೊತ್ತಿಗೆ  ಸುಮಾರು 1200+ ವಿಡಿಯೋ ಶಿಕ್ಷಣ ಮತ್ತು ವೆಬ್ ಆಧಾರಿತ ಶಿಕ್ಷಣವನ್ನು ಈ ಸಂಸ್ಥೆಗಳ ಉಪನ್ಯಾಸಕರು ಅಭಿವೃದ್ಧಿಪಡಿಸಿದ್ದಾರೆ.

## ಕೋರ್ಸ್ಗಳು ಬಗ್ಗೆ 
ವೆಬ್ ಕೋರ್ಸ್ಗಳು ಮತ್ತು ವೀಡಿಯೋ ಉಪನ್ಯಾಸಗಳ ರೂಪದಲ್ಲಿ ಎನ್ಪಿಟಿಇಎಲ್ ಆನ್ಲೈನ್ ​​ಕೋರ್ಸ್ಗಳನ್ನು ಒದಗಿಸುತ್ತದೆ. ಈ ಉಪನ್ಯಾಸಗಳು ಚಾಕ್ ಮತ್ತು ಟಾಕ್, ಟ್ಯಾಬ್ಲೆಟ್ ಬರವಣಿಗೆ, ಪವರ್ ಪಾಯಿಂಟ್, ಎರಡು ಮತ್ತು ಮೂರು ಆಯಾಮದ ಆನಿಮೇಷನ್ಗಳು, ಇಂಟರಾಕ್ಟಿವ್ ಕೋಡ್ಗಳು ಮುಂತಾದ ವೀಡಿಯೊ ಮಾಧ್ಯಮದ ಬಹುಸಂಖ್ಯೆಯ ಸೌಲಭ್ಯಗಳನ್ನು ಬಳಸಿಕೊಳ್ಳುತ್ತವೆ. ಪ್ರತಿ ಕೋರ್ಸ್ ಸುಮಾರು 1 ಗಂಟೆ ಅವಧಿಯ ಸುಮಾರು 40 ವೀಡಿಯೊ ಉಪನ್ಯಾಸಗಳನ್ನು ಒಳಗೊಂಡಿದೆ. ವಿದ್ಯಾರ್ಥಿಗಳು ಆನ್ಲೈನ್ನಲ್ಲಿ ಪ್ರಶ್ನೆಗಳನ್ನು ಪೋಸ್ಟ್ ಮಾಡಬಹುದು ಮತ್ತು ಪರಿಶೀಲಿಸಬಹುದು ಇದರಲ್ಲಿ ಆನ್ ಲೈನ್ ಚರ್ಚಾ ವೇದಿಕೆ ಇದೆ. ಎಲ್ಲಿ ಅನ್ವಯಿಸಲಿ, ಕೋರ್ಸ್ ಕಾರ್ಯಯೋಜನೆಗಳು, ಕರಪತ್ರಗಳು, ಸ್ವಯಂ ಮೌಲ್ಯಮಾಪನ ಕಾರ್ಯಗಳು ಇತ್ಯಾದಿ. NPTEL ನ ಆಶ್ರಯದಲ್ಲಿ ಕಾರ್ಯಾಗಾರಗಳು, ವಿದ್ಯಾರ್ಥಿಗಳು, ಮಾರ್ಗದರ್ಶಕರು, ಇತ್ಯಾದಿಗಳಿಗೆ ಕಾರ್ಯಾಗಾರಗಳನ್ನು ವಾಡಿಕೆಯಂತೆ ನಡೆಸಲಾಗುತ್ತದೆ.

## ಅಧ್ಯಯನ ವಿಭಾಗ
ಎಂಜಿನಿಯರಿಂಗ್, ವಿಜ್ಞಾನ, ತಂತ್ರಜ್ಞಾನ, ನಿರ್ವಹಣೆ ಮತ್ತು ಮಾನವೀಯತೆ ವಿಭಾಗಗಳಲ್ಲಿ ಸುಮಾರು 1200+ ಕೋರ್ಸುಗಳಿವೆ

## ಬಾಹ್ಯ ಕೊಂಡಿಗಳು 
* NPTEL Website: http://nptel.ac.in/
* NPTEL on YouTube: https://www.youtube.com/iit
* Online Certification Course: https://onlinecourses.nptel.ac.in/
* Speech to Text: http://textofvideo.nptel.ac.in/ 
* NPTEL Local Chapter: http://nptel.ac.in/LocalChapter/
* GATE preparation mock tests: http://nptel.ac.in/gate_paper.php 
* DVDs to be purchased: http://www.bodhbridge.com/ 
## ಉಲ್ಲೇಖಗಳು
ವರ್ಗ:ಭಾರತೀಯ ಜಾಲತಾಣಗಳು
5ಜಿ

**5ನೇ ಪೀಳಿಗೆಯ ಮೊಬೈಲ್ ಜಾಲಗಳು** ಅಥವಾ **5 ನೇ ಪೀಳಿಗೆಯ ನಿಸ್ತಂತು ವ್ಯವಸ್ಥೆಗಳು**, 5G ಸಂಕ್ಷಿಪ್ತವಾಗಿದ್ದು, ಪ್ರಸಕ್ತ 4G / IMT- ಸುಧಾರಿತ ಮಾನದಂಡಗಳಿಗೆ ಮೀರಿದ, ಉದ್ದೇಶಿತ ಮುಂದಿನ ದೂರಸಂಪರ್ಕ ಮಾನಕವಾಗಿದೆ.ಪ್ರಸ್ತುತ 4G ಗಿಂತ ಹೆಚ್ಚಿನ ಸಾಮರ್ಥ್ಯದಲ್ಲಿ 5 ಜಿ ಯೋಜನೆಯನ್ನು ಉದ್ದೇಶಿಸಲಾಗಿದೆ, ಹೆಚ್ಚಿನ ಸಾಂದ್ರತೆಯ ಮೊಬೈಲ್ ಬ್ರಾಡ್ಬ್ಯಾಂಡ್ ಬಳಕೆದಾರರಿಗೆ ಅವಕಾಶ ನೀಡುತ್ತದೆ ಮತ್ತು ಸಾಧನದಿಂದ ಸಾಧನಕ್ಕೆ, ಅತಿ ವಿಶ್ವಾಸಾರ್ಹ ಮತ್ತು ಬೃಹತ್ ಯಂತ್ರ ಸಂವಹನಗಳನ್ನು ಬೆಂಬಲಿಸುತ್ತದೆ. 5 ಜಿ ಸಂಶೋಧನೆ ಮತ್ತು ಅಭಿವೃದ್ಧಿ 4G ಸಾಧನಗಳಿಗಿಂತ  ಕಡಿಮೆ ಬ್ಯಾಟರಿ ಬಳಕೆ, ವಿಷಯಗಳ ಇಂಟರ್ನೆಟ್ನ ಉತ್ತಮ ಅನುಷ್ಠಾನಕ್ಕೆ ಸಹ ಗುರಿಯಾಗಿದೆ.

## ಪ್ರಮಾಣಕ
:ಪ್ರಸ್ತುತ 5 ಜಿ ನಿಯೋಜನೆಗಳಿಗೆ ಯಾವುದೇ ಪ್ರಮಾಣಕವಿಲ್ಲ
* ನೆಕ್ಸ್ಟ್ ಜನರೇಶನ್ ಮೊಬೈಲ್ ನೆಟ್ವರ್ಕ್ಸ್ ಅಲೈಯನ್ಸ್ 5ಜಿ ಮಾನದಂಡವನ್ನು ಪೂರೈಸಬೇಕಾದ ಕೆಳಗಿನ ಅಗತ್ಯತೆಗಳನ್ನು ವ್ಯಾಖ್ಯಾನಿಸುತ್ತದೆ.
* ಹತ್ತಾರು ಬಳಕೆದಾರರಿಗೆ ಸೆಕೆಂಡಿಗೆ ಹತ್ತಾರು ಮೆಗಾಬೈಟ್ಗಳ ದತ್ತಾಂಶ  ಪ್ರಮಾಣ
* ಮೆಟ್ರೋಪಾಲಿಟನ್ ಪ್ರದೇಶಗಳಿಗೆ ಸೆಕೆಂಡಿಗೆ 100 ಮೆಗಾಬೈಟ್ಗಳ ದತ್ತಾಂಶ  ಪ್ರಮಾಣ
* ಒಂದೇ ಕಚೇರಿಯಲ್ಲಿ ಅನೇಕ ಕಾರ್ಮಿಕರು ಒಂದೇ ಸೆಕೆಂಡಿಗೆ 1 ಜಿಬಿ
* ವೈರ್ಲೆಸ್ ಸಂವೇದಕಗಳಿಗೆ ಸಾವಿರಾರು ನೂರಾರು ಏಕಕಾಲಿಕ ಸಂಪರ್ಕಗಳು
* ಸ್ಪೆಕ್ಟ್ರಲ್ ದಕ್ಷತೆಯು 4ಜಿಗೆ ಹೋಲಿಸಿದರೆ ಗಮನಾರ್ಹವಾಗಿ ವರ್ಧಿಸಲ್ಪಟ್ಟಿದೆ
* ವ್ಯಾಪ್ತಿ ಸುಧಾರಣೆಯಾಗಿದೆ
* ಸಿಗ್ನಲಿಂಗ್ ದಕ್ಷತೆ ಹೆಚ್ಚಿದೆ
* LTE ಗೆ ಹೋಲಿಸಿದರೆ ಸುಪ್ತತೆ ಗಮನಾರ್ಹವಾಗಿ ಕಡಿಮೆಯಾಗಿದೆ.

## ಹೊಸ ಬಳಕೆಯ ಸಂದರ್ಭ
ಕೇವಲ  ವೇಗವನ್ನು ಒದಗಿಸುವುದರ ಜೊತೆಗೆ, 5ಜಿ ನೆಟ್ವರ್ಕ್ಗಳು ಹೊಸ ಬಳಕೆಯ ಸಂದರ್ಭಗಳನ್ನು ಪೂರೈಸಲು ಸಹ ಅಗತ್ಯ.

* ಥಿಂಗ್ಸ್ ಇಂಟರ್ನೆಟ್ (ಅಂತರಜಾಲ ಸಂಪರ್ಕ ಸಾಧನಗಳು),
* ನೈಸರ್ಗಿಕ ವಿಕೋಪದ ಸಮಯದಲ್ಲಿ ಪ್ರಸಾರ-ತರಹದ ಸೇವೆಗಳು ಮತ್ತು ಜೀವಾವಧಿ ಸಂವಹನ.
* ಮೊಬೈಲ್ ವ್ಯವಸ್ಥೆಗಳು ಮತ್ತು ಬೇಸ್ ಸ್ಟೇಷನ್ಗಳು ಹೊಸ ಮತ್ತು ವೇಗವಾಗಿ ಅಪ್ಲಿಕೇಶನ್ ಪ್ರೊಸೆಸರ್ಗಳ ಅಗತ್ಯವಿರುವುದರಿಂದ ಕ್ಯಾರಿಯರ್ಸ್, ಚಿಪ್ಮೇಕರ್ಗಳು, ಅಡ್ವಾನ್ಸ್ಡ್ ಸೆಮಿಕಂಡಕ್ಟರ್ ಎಂಜಿನಿಯರಿಂಗ್ (ಎಎಸ್ಇ) ಮತ್ತು ಅಂಕೊರ್ ಟೆಕ್ನಾಲಜಿ, ಇಂಕ್ನಂತಹ OEMS ಮತ್ತು OSAT ಗಳು ಈ ಮುಂದಿನ-ಪೀಳಿಗೆಯ (5G) ವೈರ್ಲೆಸ್ ಸ್ಟ್ಯಾಂಡರ್ಡ್ಗಾಗಿ ಬೇಸ್ಬ್ಯಾಂಡ್ಗಳು ಮತ್ತು ಆರ್ಎಫ್ ಸಾಧನಗಳು ಸಿದ್ಧಪಡಿಸುತ್ತಿವೆ.

ಪ್ರಸ್ತುತ 4G ಮಾನದಂಡಗಳಲ್ಲಿ ವ್ಯಾಖ್ಯಾನಿಸಲಾದ ಆಚೆಗಿನ ಸಾಮರ್ಥ್ಯಗಳನ್ನು ವ್ಯಾಖ್ಯಾನಿಸುವ ನವೀಕರಿಸಿದ ಮಾನದಂಡಗಳು ಪರಿಗಣನೆಗೆ ಒಳಪಟ್ಟಿದ್ದರೂ, ಈ ಹೊಸ ಸಾಮರ್ಥ್ಯಗಳನ್ನು ಪ್ರಸ್ತುತ ITU-T 4G ಮಾನದಂಡಗಳ ಅಡಿಯಲ್ಲಿ ವರ್ಗೀಕರಿಸಲಾಗಿದೆ. ಯು.ಎಸ್. ಫೆಡರಲ್ ಕಮ್ಯುನಿಕೇಷನ್ಸ್ ಕಮಿಷನ್ (ಎಫ್ಸಿಸಿ) 5 ಜಿಗೆ ಸ್ಪೆಕ್ಟ್ರಮ್ ಅನ್ನು  14 ಜುಲೈ 2016 ರಂದು. ಅನುಮೋದಿಸಿತು, ಅದರಲ್ಲಿ 28 ಗಿಗಾಹರ್ಟ್ಝ್, 37 ಜಿಹೆಚ್ಝ್ ಮತ್ತು 39 ಜಿಹೆಚ್ಝ್ ಬ್ಯಾಂಡ್ಗಳಿವೆ.

## ಬಾಹ್ಯ ಕೊಂಡಿಗಳು 
* 5G Automotive Association
* 5G Technology Technical Paper 
* Information About Generation 5G 
* Applications of 5G 
* 2016 -- the year testing of 5G wireless really took off 
* IEEE Spectrum Video about 5G Technology

## ಉಲ್ಲೇಖಗಳು
ವರ್ಗ:ಮೊಬೈಲ್‌ ದೂರಸಂವಹನಗಳು
ಗುಲ್ಬರ್ಗಾ ವಿಮಾನ ನಿಲ್ದಾಣ

**ಕಲಬುರಗಿ ವಿಮಾನ ನಿಲ್ದಾಣವು** ಕರ್ನಾಟಕದ ಕಲಬುರಗಿ(ಗುಲ್ಬರ್ಗಾ) ಜಿಲ್ಲೆಗೆ  ಸೇವೆ ಸಲ್ಲಿಸಲು ನಿರ್ಮಾಣವಾದ ಗ್ರೀನ್ಫೀಲ್ಡ್ ವಿಮಾನನಿಲ್ದಾಣವಾಗಿದೆ.ಇದು ಗುಲ್ಬರ್ಗಾ ನಗರದಿಂದ 12 ಕಿ.ಮೀ ದೂರದಲ್ಲಿರುವ ಶ್ರೀನಿವಾಸ ಸರಡಗಿ ಗ್ರಾಮದ ಸಮೀಪವಿರುವ ರಾಜ್ಯ ಹೆದ್ದಾರಿ 10 (ಸೆಡಮ್ ರಸ್ತೆ) ಯಲ್ಲಿದೆ.ಏರ್ಪೋರ್ಟ್ ಅಥಾರಿಟಿ ಆಫ್ ಇಂಡಿಯಾದಿಂದ (ಎಎಐ) ತಾಂತ್ರಿಕ ನೆರವು ಹೊಂದಿರುವ, ಕರ್ನಾಟಕ ರಾಜ್ಯ ಪಬ್ಲಿಕ್ ವರ್ಕ್ಸ್ ಡಿಪಾರ್ಟ್ಮೆಂಟ್ (ಪಿಡಬ್ಲ್ಯೂಡಿ) ವಿಮಾನ ನಿಲ್ದಾಣವನ್ನು ನಿರ್ಮಿಸಿದೆ.26 ಆಗಸ್ಟ್ 2018 ರಂದು ವಿಮಾನಗಳ ಪ್ರಾಯೋಗಿಕ ಹಾರಾಟ ಯಶಸ್ವಿಯಾಯಿತು.
## ಪ್ರಾಯೋಗಿಕ ಹಾರಾಟ 
26 Aug 2018 ರಂದು ವಿಮಾನಗಳ ಪ್ರಾಯೋಗಿಕ ಹಾರಾಟ ಯಶಸ್ವಿಯಾಯಿತು.ಮೊದಲ ವಿಮಾನ ರನ್ ವೇ ನಲ್ಲಿ ಹೈದರಾಬಾದ್ ನ ಏಷ್ಯಾ ಫೆಸಿಫಿಕ್ ಫ್ಲೈಟ್ ಟ್ರೇನಿಂಗ್ ಸಂಸ್ಥೆಯ ಡೈಮಂಡ್ ಡಿಎ 40 ಮತ್ತು ಡೈಮಂಡ್ ಡಿಎ 42, ನಾಲ್ಕು ಆಸನಗಳ ಪುತ್ತ ವಿಮಾನಗಳನ್ನು  ಹಲವು ತಂತ್ರಜ್ಞರ ತಂಡ ವಿಮಾನಗಳನ್ನು ಭೂ ಸ್ಪರ್ಷ ಮಾಡಿತು.

## ಬಾಹ್ಯ ಕೊಂಡಿಗಳು 
## ಉಲ್ಲೇಖಗಳು
## ಇದನ್ನೂ ನೋಡಿ 
* ಕರ್ನಾಟಕದ ವಿಮಾನ ನಿಲ್ದಾಣಗಳ ಪಟ್ಟಿ

ವರ್ಗ:ವಿಮಾನ ನಿಲ್ದಾಣಗಳು
ವರ್ಗ:ಭಾರತದ ವಿಮಾನ ನಿಲ್ದಾಣಗಳು
ಅಯ್ಯ

**ಅಯ್ಯ** ಶಬ್ದವು ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಒಂದು ಮಗುವಿನ ಹೆತ್ತವನಾದ ತಂದೆ
* ಒಬ್ಬ ವ್ಯಕ್ತಿಯ ತಂದೆ ಅಥವಾ ತಾಯಿಯ ಹೆತ್ತವನಾದ ಗ್ರ್ಯಾಂಡ್‍ಪೇರಂಟ್
* ಅಲೆದಾಡುವ ಧಾರ್ಮಿಕ ಸಂನ್ಯಾಸಿಯಾದ ಜಂಗಮ
ಅರ (ಉಪಕರಣ)

thumb|ಇಕ್ಕಡೆ ಕೊಯ್ತದ ಸಪಾಟ ಅರ
thumb|ಅರ
**ಅರ** ತಯಾರಿಕಾ ವಸ್ತುವಿನಿಂದ ನಾಜೂಕು ಪ್ರಮಾಣದ ವಸ್ತುವನ್ನು ತೆಗೆಯಲು ಬಳಸಲಾಗುವ ಒಂದು ಉಪಕರಣ. ಇದು ಮರಗೆಲಸ, ಲೋಹಗೆಲಸ, ಮತ್ತು ಇತರ ಹೋಲುವ ವ್ಯಾಪಾರ ಹಾಗೂ ಹವ್ಯಾಸ ಕಾರ್ಯಗಳಲ್ಲಿ ಸಾಮಾನ್ಯವಾಗಿದೆ. ಬಹುತೇಕ ಅರಗಳು ಆಯತಾಕಾರದ, ಚೌಕಾಕಾರದ, ತ್ರಿಕೋನ, ಅಥವಾ ದುಂಡು ಅಡ್ಡಛೇದದ ಗಟ್ಟಿಗೊಳಿಸಲಾದ ಉಕ್ಕಿನ ಸರಳಿನಿಂದ ತಯಾರಿಸಲಾದ ಕೈ ಉಪಕರಣಗಳಾಗಿರುತ್ತವೆ, ಮತ್ತು ಒಂದು ಅಥವಾ ಹೆಚ್ಚು ಮೇಲ್ಮೈಗಳನ್ನು ಚೂಪಾದ, ಸಾಮಾನ್ಯವಾಗಿ ಸಮಾನಾಂತರ ಹಲ್ಲುಗಳಿಂದ ಕತ್ತರಿಸಲಾಗಿರುತ್ತದೆ. ಒಂದು ತುದಿಯಲ್ಲಿ ಕಿರಿದಾದ, ಚೂಪು ಬಉಡ ಸಾಮಾನ್ಯವಾಗಿರುತ್ತದೆ, ಇದಕ್ಕೆ ಒಂದು ಹಿಡಿಕೆಯನ್ನು ಅಳವಡಿಸಬಹುದು.

ಒರಟು ಅರವು ವಿಶಿಷ್ಟ, ಪ್ರತ್ಯೇಕವಾಗಿ ಕತ್ತರಿಸಲಾದ ಹಲ್ಲುಗಳಿರುವ ಅರದ ಒಂದು ರೂಪ ಮತ್ತು ಇದನ್ನು ದೊಡ್ಡ ಪ್ರಮಾಣದ ವಸ್ತುವನ್ನು ಒರಟಾಗಿ ತೆಗೆಯಲು ಬಳಸಲಾಗುತ್ತದೆ.

ಒರಟಾದ ಮೇಲ್ಮೈಗಳಿರುವ ಅರಗಳನ್ನೂ ಅಭಿವೃದ್ಧಿಪಡಿಸಲಾಗಿದೆ, ಉದಾ. ನೈಸರ್ಗಿಕ ಅಥವಾ ಕೃತಕ ವಜ್ರ ಹರಳುಗಳು ಅಥವಾ ಸಿಲಿಕಾನ್ ಕಾರ್ಬೈಡ್. ಇವುಗಳಿಂದ ಲೋಹವನ್ನು ಮೊಂಡುಮಾಡುವ ಅಥವಾ ಪ್ರತಿರೋಧಿಸುವ ಪಿಂಗಾಣಿಯಂತಹ ವಸ್ತುವನ್ನು ತೆಗೆಯಲು ಸಾಧ್ಯವಾಗುತ್ತದೆ.

ಅರಗಳು ವಿವಿಧ ರೀತಿಯ ಸಾಮಗ್ರಿಗಳು, ಗಾತ್ರಗಳು, ಆಕಾರಗಳು, ಕೊಯ್ತಗಳು, ಮತ್ತು ಹಲ್ಲು ಸಂರಚನೆಗಳಲ್ಲಿ ಬರುತ್ತವೆ. ಅರದ ಅಡ್ಡಛೇದ ಸಪಾಟ, ದುಂಡಗೆ, ಅರೆದುಂಡಗೆ, ತ್ರಿಕೋನ, ಚೌಕ, ಚಾಕು ಅಂಚು ಅಥವಾ ಹೆಚ್ಚು ವಿಶೇಷ ಆಕಾರದಲ್ಲಿರಬಹುದು. ಉಕ್ಕಿನ ಅರಗಳನ್ನು ಹೆಚ್ಚು ಇಂಗಾಲಯುಕ್ತ ಉಕ್ಕಿನಿಂದ ತಯಾರಿಸಲಾಗುತ್ತದೆ (ಶೇಕಡ ೧ ರಿಂದ ೧.೨೫ ಇಂಗಾಲ) ಮತ್ತು ಮೇಲ್ಮೈ ಗಟ್ಟಿಗೊಳಿಸಲಾದ ಅಥವಾ ಏಕಸಮಾನ ಗಟ್ಟಿಗೊಳಿಸಲಾದ ಪ್ರಕಾರದ್ದಾಗಿರಬಹುದು.

ಅರದ ನಾಮಕರಣಕ್ಕೆ ಯಾವುದೇ ಏಕೀಕೃತ ಅಂತರರಾಷ್ಟ್ರೀಯ ಮಾನದಂಡವಿಲ್ಲ; ಆದರೆ, ನಿರ್ದಿಷ್ಟ ಬಗೆಯ ಅರಗಳಿಗೆ ಅನೇಕ ಸಾಮಾನ್ಯವಾಗಿ ಒಪ್ಪಲಾದ ಹೆಸರುಗಳಿವೆ. ಮೊಂಡಾದ ಅರವು ಅದರ ಉದ್ದಕ್ಕೂ ಸಮಾನಾಂತರ ಮಗ್ಗಲುಗಳು ಮತ್ತು ಅಗಲ ಹೊಂದಿರುತ್ತದೆ. ಮೊನಚಾದ ಅರವು ಹಿಂಭಾಗದಿಂದ ಮೊನೆಯ ಕಡೆಗೆ ಅದರ ಆಯಾಮಗಳಲ್ಲಿ ಕಡಿತ ಹೊಂದಿರುತ್ತದೆ. ಒಂದು ಅರವು ಅಗಲದಲ್ಲಿ, ದಪ್ಪದಲ್ಲಿ, ಅಥವಾ ಎರಡರಲ್ಲೂ ಕ್ರಮೇಣ ಕಡಿಮೆಯಾಗಬಹುದು. ಬಉಡವು ಹಿಂಭಾಗದಲ್ಲಿನ ಒಂದು ಹೊರಚಾಚುವಿಕೆ ಮತ್ತು ಮೊನಚಾಗಿರುವ, ಸಮಾನಾಂತರ ಮಗ್ಗುಲಿನ, ಅಥವಾ ಶಂಕುವಿನಾಕಾರದ್ದಾಗಿರುತ್ತದೆ ಮತ್ತು ಇದನ್ನು ಹಿಡಿಯಲು, ಹಿಡಿಯಲ್ಲಿ ಒಳಸೇರಿಸಲು, ಅಥವಾ ಹಿಡಿಕೆಯಲ್ಲಿ ಕೂರಿಸಲು ಬಳಸಲಾಗುತ್ತದೆ.

## ಉಲ್ಲೇಖಗಳು
ವರ್ಗ:ಕೈ ಉಪಕರಣಗಳು
ಶಿಗ್ಗಾಂವಿ

ಶಿಗ್ಗಾಂವಿ ನಗರವು ಹಾವೇರಿ ಜಿಲ್ಲೆಯ ಒಂದು ತಾಲೂಕು ಕೇಂದ್ರ.

## ಚರಿತ್ರೆ
**ಶಿಗ್ಗಾಂವ** ತಾಲೂಕಿನಲ್ಲಿರುವ ವಿಶೇಷವೆಂದರೆ ಮೊದಲ ಮಹಮ್ಮದಿಯ ಕವಿ ಶಿಶುವಿನಹಾಳ ಶರೀಫಶಿವಯೊಗಿಗಳು ಜನಿಸಿದ ಸ್ಥಳ ಹಾಗೂ ಕನಕದಾಸರು ಜನಿಸಿದ ಬಾಡ ಗ್ರಾಮವು ಈ  ತಾಲೂಕಿನಲ್ಲಿದೆ. ಜೊತೆಗೆ ಕ್ರೀಯಾಶೀಲ ಕನ್ನಡ ಸಾಹಿತ್ಯ ಪರಿ‍‍‍‌‍‍‍‍‍ಷತ್ತು ವಿವಿದ ಸಾಹಿತ್ಯಕ ಕಾರ್ಯಕ್ರಮಗಳನ್ನು ಹಮ್ಮಿಕೊಳ್ಳುತ್ತದೆ.ಮನೆಯಂಗಳದಲ್ಲಿ ಸಾಹಿತ್ಯ ಸೌರಭ ಅತ್ಯಂತ ಜನಪ್ರಿಯ ಕಾರ್ಯಕ್ರಮವಾಗಿದೆ. ಕನ್ನಡ ಶಿಕ್ಷಕರಿಗಾಗಿ ಕನ್ನಡ ಕಮ್ಮಟ, ಪದವಿ ವಿದ್ಯಾರ್ಥಿಗಳಿಗಾಗಿ ಹಳಗನ್ನಡ ಓದು, ಪದವಿಪೂರ್ವ ಹಾಗೂ ಪ್ರೌಡಶಾಲಾ ವಿದ್ಯಾರ್ಥಿಗಳಿಗಾಗಿ ಕನ್ನಡ ಜಾಗೃತಿ ಅಭಿಯಾನ ಇವು ಕನ್ನಡ ಸಾಹಿತ್ಯ ಪರಿಷತ್ತಿನ ವಿಶೇಷ ಕಾರ್ಯಕ್ರಮಗಳಾಗಿವೆ ಸದ್ಯ ಅದರ ಅಧ್ಯಕ್ಷರಾಗಿ ನಾಗರಾಜ ಜಿ ದ್ಯಾಮನಕೊಪ್ಪ ಅವರು ಕಾರ್ಯ ನಿರ್ವಹಿಸುತ್ತಿದ್ದಾರೆ.ಕನ್ನಡ ಸಾಹಿತ್ಯ ಪರಿಷತ್ತು ೨೦೧೭ ರಲ್ಲಿ ರಾಜ್ಯ ಮಾದರಿಯಲ್ಲಿ ಜಿಲ್ಲಾ ಸಮ್ಮೇಳನವನ್ನು ಆಯೋಜಿಸಿತ್ತು  ತಾಲೂಕಿನಲ್ಲಿ ವಿವಿದ ಸಂಘಟನೆಗಳು ಕ್ರೀಯಾಶೀಲವ಻ಗಿವೆ. ಮತ್ತು ಗೋಟಗೋಡಿಯ ಕಲಾವೈಭವ ಶಿಲ್ಪಗ್ರಾಮ ರಾಕಗಾರ್ಡನ ವಿಶಿಷ್ಠವಾಗಿದೆ.

## ಕರ್ನಾಟಕ ಜಾನಪದ ವಿಶ್ವವಿದ್ಯಾಲಯ
ಕರ್ನಾಟಕ ಜಾನಪದ ವಿಶ್ವವಿದ್ಯಾಲಯವು  ಹಾವೇರಿ ಜಿಲ್ಲೆಯ ಶಿಗ್ಗಾಂವಿ ತಾಲ್ಲೂಕಿನ ಗೋಟಗೋಡಿಯಲ್ಲಿದೆ.
4ಜಿ

**4 ಜಿ** ಎಂಬುದು ಬ್ರಾಡ್ಬ್ಯಾಂಡ್ ಸೆಲ್ಯುಲಾರ್ ನೆಟ್ವರ್ಕ್  ತಂತ್ರಜ್ಞಾನದ ನಾಲ್ಕನೆಯ ತಲೆಮಾರುಯಾಗಿದೆ, [3G] ನಂತರದ ಸ್ಥಾನದಲ್ಲಿದೆ. 4ಜಿ ಸಿಸ್ಟಮ್ ಐಟಿಯು ಐಎಂಟಿ ಅಡ್ವಾನ್ಸ್ಡ್ ನಲ್ಲಿ ವ್ಯಾಖ್ಯಾನಿಸಿದ ಸಾಮರ್ಥ್ಯಗಳನ್ನು ಒದಗಿಸಬೇಕು. ಮೊಬೈಲ್ ವೆಬ್ ಪ್ರವೇಶ, ಐಪಿ ಟೆಲಿಫೋನಿ, ಗೇಮಿಂಗ್ ಸೇವೆಗಳು, ಹೈ-ಡೆಫಿನಿಷನ್ ಮೊಬೈಲ್ ಟಿವಿ, ವೀಡಿಯೊ ಕಾನ್ಫರೆನ್ಸಿಂಗ್, ಮತ್ತು 3D ದೂರದರ್ಶನ.

2009 ರ ನಂತರ ಬಿಡುಗಡೆಯಾದ ಎಲ್ ಟಿ ಟಿ (ದೂರಸಂಪರ್ಕ ವ್ಯವಸ್ಥೆ) & ಲಂಗ್ ಟರ್ಮ್ ಎವಲ್ಯೂಷನ್(ಎಲ್ ಟಿಇ) ಸ್ಟ್ಯಾಂಡರ್ಡ್ (4ಜಿ ಅಭ್ಯರ್ಥಿ ವ್ಯವಸ್ಥೆ) ಅನ್ನು ಓಸ್ಲೋ, ನಾರ್ವೆ ಮತ್ತು ಸ್ಟಾಕ್ಹೋಮ್, ಸ್ವೀಡನ್ 2009 ರಲ್ಲಿ ವಾಣಿಜ್ಯಿಕವಾಗಿ ನಿಯೋಜಿಸಲಾಗಿದೆ.

## ಹಿನ್ನೆಲೆ 
ಮೊಬೈಲ್ ಸಂವಹನ ಕ್ಷೇತ್ರದಲ್ಲಿ, ಒಂದು "ತಲೆಮಾರಿನ" ಸಾಮಾನ್ಯವಾಗಿ ಸೇವೆಯ ಮೂಲಭೂತ ಸ್ವಭಾವ, ಅಲ್ಲದ ಹಿಂದುಳಿದ-ಸಂವಹನ ಸಂವಹನ ತಂತ್ರಜ್ಞಾನ, ಉನ್ನತ ಪೀಕ್ ಬಿಟ್ ದರಗಳು, ಹೊಸ ಆವರ್ತನ ಬ್ಯಾಂಡ್ಗಳು, ಹರ್ಟ್ಜ್ನಲ್ಲಿ ವ್ಯಾಪಕ ಚಾನೆಲ್ ಆವರ್ತನ ಬ್ಯಾಂಡ್ವಿಡ್ತ್, ಮತ್ತು ಹೆಚ್ಚಿನ ಬದಲಾವಣೆಯನ್ನು ಸೂಚಿಸುತ್ತದೆ. ಅನೇಕ ಏಕಕಾಲೀನ ದತ್ತಾಂಶ ವರ್ಗಾವಣೆ ಸಾಮರ್ಥ್ಯಗಳಿಗೆ (ಹೆಚ್ಚಿನ ಬಿಟ್ / ಸೆಕೆಂಡ್ / ಹರ್ಟ್ಜ್ / ಸೈಟ್ನಲ್ಲಿ ಸಿಸ್ಟಮ್ ಸ್ಪೆಕ್ಟ್ರಲ್ ದಕ್ಷತೆ).

1981 ರ ಅನಲಾಗ್ (1G) ನಿಂದ ಡಿಜಿಟಲ್ (2G) ಪ್ರಸರಣದಿಂದ 1992 ರ ಮೊದಲ ಸಂಚಾರದಿಂದ ಹೊಸ ಹತ್ತು ವರ್ಷಗಳಿಂದ ಹೊಸ ಮೊಬೈಲ್ ತಲೆಮಾರುಗಳು ಕಾಣಿಸಿಕೊಂಡವು. ಇದರ ನಂತರ 2001 ರಲ್ಲಿ, 3G ಬಹು ಮಾಧ್ಯಮ ಬೆಂಬಲ, ಸ್ಪ್ರೆಡ್ ಸ್ಪೆಕ್ಟ್ರಮ್ ಪ್ರಸರಣ ಮತ್ತು, 2011/2012ರಲ್ಲಿ ಕನಿಷ್ಟ 200 ಕ್ಕೂ ಹೆಚ್ಚು kbit/s ಅತ್ಯಧಿಕ ಬಿಟ್ ದರವನ್ನು ಅನುಸರಿಸಬೇಕು - ಎಲ್ಲಾ ಇಂಟರ್ನೆಟ್ ಪ್ರೊಟೊಕಾಲ್ (IP) ಪ್ಯಾಕೆಟ್ ಸ್ವಿಚಿಂಗ್( ಪ್ಯಾಕೆಟ್) ಸ್ವಿಚ್ಡ್ ನೆಟ್ವರ್ಕ್ಗಳು ಮೊಬೈಲ್ ಅಲ್ಟ್ರಾ-ಬ್ರಾಡ್ಬ್ಯಾಂಡ್ (ಗಿಗಾಬಿಟ್ ವೇಗ) ಪ್ರವೇಶವನ್ನು ನೀಡುತ್ತದೆ.

ITU ಭವಿಷ್ಯದ ಜಾಗತಿಕ ಸಂವಹನಗಳಿಗೆ ಬಳಸಲಾಗುವ ತಾಂತ್ರಿಕತೆಗಳಿಗೆ ಶಿಫಾರಸುಗಳನ್ನು ಅಳವಡಿಸಿಕೊಂಡಿದ್ದರೂ, ಅವುಗಳು ಐಇಇಇ, ವೈ ಮ್ಯಾಕ್ಸ್ ಫೋರಮ್, ಮತ್ತು 3 ಜಿಪಿಪಿ ಯಂತಹ ಇತರ ಮಾನದಂಡಗಳ ಕಾರ್ಯಗಳ ಮೇಲೆ ಅವಲಂಬಿಸಿ, ಪ್ರಮಾಣೀಕರಣ ಅಥವಾ ಅಭಿವೃದ್ಧಿಯ ಕೆಲಸವನ್ನು ಸ್ವತಃ ನಿರ್ವಹಿಸುವುದಿಲ್ಲ.

1990 ರ ದಶಕದ ಮಧ್ಯದಲ್ಲಿ, ITU-R ಪ್ರಮಾಣೀಕರಣ ಸಂಘಟನೆಯು IMT-2000 ಅವಶ್ಯಕತೆಗಳನ್ನು ಯಾವ ಮಾನದಂಡಗಳನ್ನು 3G ವ್ಯವಸ್ಥೆಗಳೆಂದು ಪರಿಗಣಿಸಬೇಕೆಂದು ಚೌಕಟ್ಟನ್ನು ಬಿಡುಗಡೆ ಮಾಡಿತು, ಇದು 200 kbit/s ಗರಿಷ್ಠ ಬಿಟ್ ದರ. 2008 ರಲ್ಲಿ, ITU -R ನಿರ್ದಿಷ್ಟಪಡಿಸಿದೆ

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು 
* 3GPP LTE Encyclopedia
* Nomor Research: White Paper on LTE Advance the new 4G standard
*  (118kb)
* Information on 4G mobile services in the UK – Ofcom

ವರ್ಗ:ಮೊಬೈಲ್‌ ದೂರಸಂವಹನಗಳು
ಆರೆ

thumb|ಇರಾನ್‍ನ ರಾಷ್ಟ್ರೀಯ ಸಂಗ್ರಹಾಲಯದಲ್ಲಿ ಆರೆಗಳುಳ್ಳ ಚಕ್ರ

**ಆರೆ** ಚಕ್ರದ ಮಧ್ಯದಿಂದ (ಅಚ್ಚುಗಂಬಿ ಜೋಡಣೆಯಾಗುವ ಗುಂಬ) ಹೊರಗೆ ಹರಡುವ ಕೆಲವು ಸಂಖ್ಯೆಯ ದಂಡಗಳಲ್ಲೊಂದು, ಮತ್ತು ಗುಂಬವನ್ನು ದುಂಡನೆಯ ಎಳೆತದ ಮೇಲ್ಮೈಗೆ ಜೋಡಿಸುತ್ತದೆ.

ಆರೆಗಳುಳ್ಳ ಚಕ್ರವನ್ನು ಹೆಚ್ಚು ಹಗುರ ಮತ್ತು ಹೆಚ್ಚು ವೇಗದ ವಾಹನಗಳ ನಿರ್ಮಾಣವನ್ನು ಸಾಧ್ಯವಾಗಿಸಲು ಆವಿಷ್ಕರಿಸಲಾಯಿತು. ಪರಿಚಿತವಿರುವ ಅತ್ಯಂತ ಮುಂಚಿನ ಉದಾಹರಣೆಗಳು ಕ್ರಿ.ಪೂ. ೨೦೦೦ಕ್ಕೆ ಕಾಲನಿರ್ದೇಶ ಮಾಡಿದ ಶಿಂತಸ್ತ ಸಂಸ್ಕೃತಿಯ ಸಂದರ್ಭದಲ್ಲಿವೆ. ಇದಾದ ಶೀಘ್ರದಲ್ಲೇ, ಕಾಕಸಸ್ ಪ್ರದೇಶದ ಕುದುರೆ ಸಂಸ್ಕೃತಿಗಳು ಕುದುರೆಯಿಂದ ಎಳೆಯಲ್ಪಡುವ ಆರೆಗಳುಳ್ಳ ಚಕ್ರದ ಯುದ್ಧ ರಥಗಳನ್ನು ಮೂರು ಶತಮಾನಗಳ ಹೆಚ್ಚಿನ ಭಾಗದಲ್ಲಿ ಬಳಸಿದವು. ಇವು ಆಳವಾಗಿ ಗ್ರೀಕ್ ದ್ವೀಪಕಲ್ಪದಲ್ಲಿ ಚಲಿಸಿದವು. ಸೆಲ್ಟಿಕ್ ರಥಗಳು ಕ್ರಿ.ಪೂ. ೧ನೇ ಸಹಸ್ರಮಾನದಲ್ಲಿ ಚಕ್ರದ ಸುತ್ತ ಕಬ್ಬಿಣದ ನೇಮಿಯನ್ನು ಪರಿಚಯಿಸಿದವು. ಆರೆಯುಳ್ಳ ಚಕ್ರವು ಯಾವುದೇ ಪ್ರಮುಖ ಮಾರ್ಪಾಡಿಲ್ಲದೇ ೧೮೭೦ರ ದಶಕದವರೆಗೆ ನಿರಂತರ ಬಳಕೆಯಲ್ಲಿತ್ತು. ಆ ದಶಕದಲ್ಲಿ ತಂತಿ ಚಕ್ರಗಳು ಮತ್ತು ರಬ್ಬರ್ ಟಯರುಗಳನ್ನು ಆವಿಷ್ಕರಿಸಲಾಯಿತು.

ಆರೆಗಳನ್ನು ಕಟ್ಟಿಗೆ, ಲೋಹ, ಅಥವಾ ಕೃತಕ ನಾರಿನಿಂದ ತಯಾರಿಸಬಹುದು ಮತ್ತು ಆರೆಗಳು ಒತ್ತಡದಲ್ಲಿರುತ್ತವೆಯೇ ಅಥವಾ ಸಂಕೋಚನದಲ್ಲಿರುತ್ತವೆಯೇ ಎಂಬುದನ್ನು ಅವಲಂಬಿಸಿರುತ್ತದೆ.

ಸಂಕೋಚನ ಆರೆಗಳು ಮೂಲ ಪ್ರಕಾರದ ಆರೆಯುಳ್ಳ ಚಕ್ರದಲ್ಲಿ ಮೊದಲು ಬಳಸಲ್ಪಟ್ಟವು. ಕಟ್ಟಿಗೆಯ ಆರೆಗಳಿರುವ ಚಕ್ರಗಳನ್ನು ಕುದುರೆಯಿಂದ ಎಳೆಯಲ್ಪಟ್ಟ ಸಾರೋಟುಗಳು ಮತ್ತು ಬಂಡಿಗಳಿಗೆ ಬಳಸಲಾಯಿತು. ಮುಂಚಿನ ಮೋಟಾರು ಕಾರುಗಳಲ್ಲಿ, ಫಿರಂಗಿ ಪ್ರಕಾರದ ಕಟ್ಟಿಗೆಯ ಆರೆಗಳಿರುವ ಚಕ್ರಗಳನ್ನು ಸಾಮಾನ್ಯವಾಗಿ ಬಳಸಲಾಗುತ್ತಿತ್ತು. ಕಟ್ಟಿಗೆಯ ಸರಳ ಚಕ್ರದಲ್ಲಿ, ಗುಂಬದ ಮೇಲಿನ ಭಾರದಿಂದ ಚಕ್ರದ ನೇಮಿ ನೆಲದ ವಿರುದ್ಧವಾಗಿ ಸ್ವಲ್ಪ ಚಪ್ಪಟೆಗೊಳ್ಳುತ್ತದೆ, ಏಕೆಂದರೆ ಅತ್ಯಂತ ಕೆಳಗಿನ ಕಟ್ಟಿಗೆಯ ಆರೆ ಚಿಕ್ಕದಾಗುತ್ತದೆ ಮತ್ತು ಸಂಕೋಚನಗೊಳ್ಳುತ್ತದೆ. ಇತರ ಆರೆಗಳು ಯಾವುದೇ ಗಮನಾರ್ಹ ಬದಲಾವಣೆಯನ್ನು ತೋರಿಸುವುದಿಲ್ಲ. ಕಟ್ಟಿಗೆಯ ಆರೆಗಳನ್ನು ಕೆಂದ್ರಾಪಸರಣವಾಗಿ ಕೂರಿಸಲಾಗುತ್ತದೆ. ಅವುಗಳನ್ನು ಸಾಮಾನ್ಯವಾಗಿ ವಾಹನದ ಹೊರಗಡೆಗೆ ಒಳಬಾಗು ಇರುವಂತೆ ಕೂಡಿಸಲಾಗುತ್ತದೆ, ಇದು ಅಲುಗಾಟವನ್ನು ತಡೆಯುತ್ತದೆ. ಜೊತೆಗೆ, ಒಳಬಾಗಿಸುವಿಕೆಯು ಚಕ್ರಕ್ಕೆ ಆರೆಗಳ ವಿಸ್ತರಣೆಯನ್ನು ಸರಿದೂಗಿಸಲು ಸಾಧ್ಯವಾಗಿಸುತ್ತದೆ.

ಒತ್ತಡ ಆರೆಗಳನ್ನು ಸೈಕಲ್‍ಗಳಲ್ಲಿ ಬಳಸಲಾಗುತ್ತದೆ. ಸೈಕಲ್‍ಗಳಲ್ಲಿ, ಭಾರದ ಕಟ್ಟಿಗೆಯ ಆರೆಗಳಿರುವ ಚಕ್ರಗಳ ಬದಲಾಗಿ ಒತ್ತಡ ಹೊಂದಿರುವ, ಸರಿಹೊಂದಿಸಬಲ್ಲ ಲೋಹದ ತಂತಿಗಳಿಂದ ತಯಾರಿಸಲಾದ ಆರೆಗಳಿರುವ ಹೆಚ್ಚು ಹಗುರ ಚಕ್ರಗಳನ್ನು ಬಳಸಲಾಯಿತು. ಇವಕ್ಕೆ ತಂತಿ ಚಕ್ರಗಳು ಎಂದು ಹೆಸರು. ಇವನ್ನು ಗಾಲಿಕುರ್ಚಿಗಳು, ಮೋಟರ್‍ಬೈಕ್‍ಗಳು ಮತ್ತು ಮೋಟಾರು ವಾಹನಗಳಲ್ಲಿಯೂ ಬಳಸಲಾಗುತ್ತದೆ.

## ಉಲ್ಲೇಖಗಳು
ವರ್ಗ:ಚಕ್ರದ ಭಾಗಗಳು
ಗೀತಾ.ಎಸ್. ಅಯ್ಯಂಗಾರ್

**ಗೀತಾ.ಎಸ್.ಅಯ್ಯಂಗಾರ್**, (೭ ಡಿಸೆಂಬರ್ ೧೯೪೪ – ೧೬ ಡಿಸೆಂಬರ್ ೨೦೧೮) ೧೯೪೪ ರಲ್ಲಿ ಮಹಾರಾಷ್ಟ್ರದ ಪುಣೆಯಲ್ಲಿ ಜನಿಸಿದರು. ಗೀತಾರವರು ಪ್ರಸಿದ್ಧ ಯೋಗ ತರಬೇತುದಾರರಾದ ಬಿ. ಕೆ. ಎಸ್. ಐಯ್ಯಂಗಾರ್ ರವರ ಹಿರಿಯ ಪುತ್ರಿ. ಮಹಿಳೆಯರ ಆರೋಗ್ಯ ಸಂಬಂಧಿ ಯೋಗ ತರಬೇತಿ ನೀಡುವುದು ಇವರ ವೈಶಿಷ್ಟ್ಯ.
## ವೃತ್ತಿ ಮತ್ತು ಬದುಕು
ಅಯ್ಯಂಗಾರ್ ಯೋಗ ಪದ್ಧತಿಯನ್ನು ಜಗತ್ತಿಗೆ ಮೊದಲ ಬಾರಿ ಪರಿಚಯಿಸಿದ ಯೊಗಾಚಾರ್ಯ ಬಿ.ಕೆ.ಎಸ್ ಅಯ್ಯಂಗಾರ್ ಗೀತಾರವರ ತಂದೆ. ಇವರು ತಮ್ಮ ಮಗಳಾದ ಗೀತಾರನ್ನು 'ಜಗತ್ತಿನ ಪ್ರಮುಖ ಮಹಿಳ ಯೋಗ ಶಿಕ್ಷಕಿ' ಎಂದು ಕರೆದಿದ್ದಾರೆ.
ಗೀತಾರವರು ಬಾಲ್ಯದಿಂದಲೇ ತಮ್ಮ ತಂದೆಯೊಂದಿಗೆ ಯೋಗವನ್ನು ಕಲಿಯುತ್ತಿದ್ದರು. ಪ್ರೌಢ ಶಿಕ್ಷಣವನ್ನು ೧೯೬೧ರಲ್ಲಿ ಮುಗಿಸಿ, ತಮ್ಮ ತಂದೆಯೊಂದಿಗೆ ಅಂತಾರಾಷ್ಟ್ರೀಯ ಯೋಗ ತರಬೇತಿಯಲ್ಲಿ ಭಾಗವಹಿಸುತ್ತಿದ್ದರು. ೧೯೮೪ರಲ್ಲಿ ತಂದೆಯ ನಿವೃತ್ತಿಯ ನಂತರ ತಮ್ಮ ಸಹೋದರನಾದ ಪ್ರಶಾಂತ್ ಅಯ್ಯಂಗಾರ್ ಅವರ  Ramamani Iyengar Memorial Yoga Institute (RIMYI) ಇದರ ಸಹ ನಿರ್ದೇಶಕಿಯಾಗಿ ಕಾರ್ಯ ನಿರ್ವಹಿಸಿದರು. ಇದರ ಜೊತಗೆ ಹಲವಾರು ಯೋಗ ತರಬೇತಿಗಳನ್ನು ನಡೆಸಿಕೊಂಡು ಬರುತ್ತಿದ್ದಾರೆ.
## ತರಬೇತಿ
ಮಹಿಳೆಯರ ಆರೊಗ್ಯ ಸಂಬಂಧಿ ಯೋಗ ತರಬೇತಿಯನ್ನು ಗೀತಾರವರು ಅಳವಡಿಸಿಕೊಂಡಿದ್ದಾರೆ. ನಿರ್ದಿಷ್ಟ ಆಸನ ಹಾಗೂ ಪ್ರಾಣಾಯಾಮದ ಮೂಲಕ ಮಹಿಳೆಯರಿಗೆ ತಮ್ಮ ಗರ್ಭಧಾರಣೆ, ಋತು ಚಕ್ರ, ಗರ್ಭಧಾರಣ ನಂತರದ ಸಮಯದಲ್ಲಿ ಉಪಯುಕ್ತವಾಗುವಂತೆ ಯೋಗ ತರಬೇತಿಯನ್ನು ನೀಡುತ್ತಾರೆ. ಗೀತಾರವರು 'ಯೋಗವು ದೇಹ ಮತ್ತು ಮಾನಸಿಕ ಅರೋಗ್ಯ ಕಾಪಾಡುವಲ್ಲಿ ಪ್ರಮುಖ ಪಾತ್ರ ನಿರ್ವಹಿಸುತ್ತದೆ' ಎಂದು ಹೇಳಿದ್ದಾರೆ.

RIMYI ಬೋಧಿಸುವುದರ ಜೊತೆಗೆ, ಅಯ್ಯಂಗಾರ್ ನಿಯತಕಾಲಿಕವಾಗಿ ಅಯ್ಯಂಗಾರ್ ಯೋಗ ವಂಶಾವಳಿಯನ್ನು ಮುಂದುವರಿಸಲು ವಿಶ್ವದಾದ್ಯಂತ ಪ್ರವಾಸ ಮಾಡಿದರು. ಅವರು ವಿಶ್ವದಾದ್ಯಂತ, ಉತ್ತರ ಅಮೆರಿಕಾ, ಆಸ್ಟ್ರೇಲಿಯಾ, ದಕ್ಷಿಣಆಫ್ರಿಕಾ, ಮತ್ತು ಯುರೋಪ್ನಲ್ಲಿ ಯೋಗದಲ್ಲಿ ಪ್ರಸಿದ್ಧ ವ್ಯಕ್ತಿ.

ಅವರು ವಿಶ್ವದಾದ್ಯಂತ ಯೋಗ ಶಿಕ್ಷಕರಿಗೆ ತರಬೇತಿ ನೀಡಿದರು, ಉದಾಹರಣೆಗೆ ಇಟಲಿಯಲ್ಲಿ. ೭೪ ವರ್ಷದ ವಯಸ್ಸಿನಲ್ಲಿ ತನ್ನ ತಂದೆಯ ಜನ್ಮ ಶತಮಾನೋತ್ಸವದ ಎರಡು ದಿನಗಳ ನಂತರ ಅವರು ೧೬ ಡಿಸೆಂಬರ್ ೨೦೧೮ ರಂದು ನಿಧನರಾದರು. ಅವರು ಅನಾರೋಗ್ಯದಿಂದ ಬಳಲುತ್ತಿದ್ದರು ಮತ್ತು ಒಂದು ವರ್ಷಕ್ಕೂ ಹೆಚ್ಚು ಕಾಲ ಗಾಲಿಕುರ್ಚಿಯನ್ನು ಬಳಸುತ್ತಿದ್ದರು. ತನ್ನ ತಂದೆಯ ೧೦೦ ನೇ ಜನ್ಮ ವಾರ್ಷಿಕೋತ್ಸವದ ಆಚರಣೆಯನ್ನು ಪೂರ್ಣಗೊಳಿಸುವ ತನಕ ಅವಳು ನಿರ್ಗಮಿಸುವುದಿಲ್ಲ ಎಂದು ಅವಳು ಹೇಳುತ್ತಿದ್ದಳು.

## RIMYI ಸಂಸ್ಥೆ
RIMYI ಯಲ್ಲಿ ಯೋಗ ತರಬೇತಿಯೊಂದಿಗೆ, ರಾಷ್ಟ್ರೀಯ ಹಾಗೂ ಅಂತರಾಷ್ಟ್ರೀಯ ಪ್ರವಾಸ ಮಾಡಿ ಯೋಗ ತರಬೇತಿಯನ್ನು ನೀಡಿದ್ದಾರೆ.
ಉತ್ತರ ಅಮೇರಿಕ,
ಆಸ್ಟ್ರೇಲಿಯ,
ದಕ್ಷಿಣಆ‍ಫ್ರಿಕಾ,
ಯುರೋಪ್.

## ನಿಧನ
ಡಾ. ಗೀತಾ ಎಸ್.ಅಯ್ಯಂಗಾರ್ (೭೪) ತಮ್ಮ ಪುಣೆಯ ಮನೆಯಲ್ಲಿ ೧೬ ನೆಯ ತಾರೀಖು,ನಿಧನರಾದರು. 

## ಪ್ರಕಟಣೆಗಳು
*Iyengar, Geeta. Yoga: A Gem for Women,
*Iyengar, Geeta. Yoga in Action – Preliminary, Course,
*Clennell, Bobby; Iyengar, Geeta. The Women's Yoga Book: Asana and Pranayama for All Phases of the Menstrual Cycle, 
*Iyengar, Geeta. Iyengar Yoga for Motherhood: Safe Practice for Expectant & New Mothers,

## ಉಲ್ಲೇಖಗಳು
ವರ್ಗ:ಯೋಗ ಶಿಕ್ಷಕರು
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ